Olaf Šolc, Emanuel Makron i Andžej Duda na sastanku u Berlinu: “Naš zajednički cilj je da sprečimo rat u Evropi” – DnevniZurnal\nOlaf Šolc, Emanuel Makron i Andžej Duda na sastanku u Berlinu: “Naš zajednički cilj je da sprečimo rat u Evropi”\nby admin 09/02/2022, 07:40 1.1k Views\nNemački kancelar Olaf Šolc, francuski predsednik Emanuel Makron i poljski predsednik Andžej Duda sastali su se večeras u Berlinu u okviru „Vajmarskog trougla“ kako bi razgovarali o situaciji u vezi sa Ukrajinom. Lideri su na konferenciji za medije istakli da je neophodno postići mirno rešenje problema putem pregovora.\n„Naše želje danas u okviru ‘Vajmarskog trougla’ su sledeće – pre svega, želimo da ostvarimo deeskalaciju u napetoj situaciji, potrebni su nam pregovori i rešenje, poručio je Šolc.\nKako je rekao, Berlin, Pariz i Varšava imaju isti stav oko situacije u Ukrajini, a narušavanje njenog suvereniteta imalo bi teške posledice po Rusiju.\n„Naš zajednički cilj je da sprečimo rat u Evropi. Kretanje ruskih snaga ka granici Ukrajine izaziva veliku zabrinutost. Naša procena je ovde ista kao i stav – novo narušavanje teritorijalnog integriteta i suvereniteta Ukrajine je neprihvatljivo i imaće će ogromne posledice po Moskvu – političke, ekonomske i, naravno, geostrateške“, izjavio je kancelar.\nOn je primetio da sve strane poslednjih dana ulažu aktivne diplomatske napore, podsećajući da je Makron juče posetio Moskvu a danas Kijev, kao i da on sam namerava da poseti rusku i ukrajinsku prestonicu naredne nedelje.\nMakron: Neophodan dijalog sa Moskvom\nIstovremeno, francuski lider je naglasio da je neophodno nastaviti dijalog sa Rusijom kako bi se smanjili rizici od eskalacije situacije oko Ukrajine.\n„Poslednji dani su omogućili pronalažanje novih pristupa. Radićemo zajedno na njima. Imamo i želju da nastavimo ovaj zahtevni dijalog verni našim principima i vrednostima i da, ostajući ujedinjeni u vođenju dijaloga sa Moskvom radi smanjenja svih rizika od eskalacije, pokrenemo neophodnu deeskalaciju i izgradimo mir i stabilnost“, objasnio je Makron.\nPrema njegovim rečima, predsednici Rusije i Ukrajine, Vladimir Putin i Vladimir Zelenski izrazili su „privrženost obnavljanju ovog dijaloga i ispunjavanju obaveza svih strana“.\nOn je napomenuo da će, između ostalog, NATO, SAD, ali i evropske zemlje raditi na tome kakve „bezbednosne garancije” mogu da budu ponuđene Moskvi.\nDijalog u „normandijskom formatu“ (Francuska, Nemačka, Rusija, Ukrajina) nastaviće se u narednim danima i nedeljama, dodao je.\nDuda: Gomilanje ruskih snaga kakvo nije viđeno od 1945.\nSa svoje strane, predsednik Poljske izjavio je da kretanja ruskih trupa, koja se sada primećuju u Evropi, nije bilo od vremena Drugog svetskog rata.\n„Vidimo koncentraciju ruskih snaga bez presedana duž ukrajinske granice, veliku koncentraciju ruske vojske u Belorusiji gde se održavaju vežbe koje bi trebalo da traju do 20. februara. Svi postavljamo sebi pitanje šta će biti dalje. Kakav će biti efekat tog kretanja snaga koje svet i Evropa nisu videli od Drugog svetskog rata?“, naglasio je Duda.\nNaš veliki cilj je da osiguramo mir našim narodima, kao i da zaštitimo međunarodno pravo i teritorijalni integritet zemalja koje nisu članice NATO-a, ali su naši saveznici – kao što je Ukrajina, zaključio je poljski lider.\nPodsetimo, zvaničan naziv za „Vajmarski trougao“ je Komitet za razvoj nemačko-francusko-poljske saradnje i formiran je 1991. godine na inicijativu ministara spoljnih poslova sa ciljem koordinacija spoljne politike njenih članica.\nEksperti kao konkretan rezultat postojanja ovog formata navode brz ulazak Poljske u NATO i EU.\nU poslednje vreme intenziviraju se optužbe Zapada na račun Rusije da navodno namerava da izvrši invaziju na Ukrajinu zbog čega je, kako tvrde zapadni mediji i političari, na granici koncentrisala veliki broj vojnika.


Vukoičić: Utakmica sa Radničkim test za ekipu :: Sportal\nVukoičić: Utakmica sa Radničkim test za ekipu\nBeta - Vest objavljena: 03:04 - 21.11.2015\nTrener košarkaša Crvene zvezde Vlada Vukoičić rekao je da predstojeća utakmica protiv Radničkog iz Kragujevca u Superligi Srbije veoma bitna i da će biti pravi test za njegov klub.\nu Superligi posle neočekivanih poraza u dosadašnjem delu takmičenja. Mi smo u ovo takmičenje ušli sa najvećim ambicijama. Nema delime i uvijanja, i pored pritiska mi moramo da pobedimo u ovom meču", rekao je Vukoičić novinarima u Beogradu.\nVukoičić je rekao da je Radnički u dosadašnjem takmičenju dokazao da ima odličan šut za tri poena i jedan od najefikasnijih napada.\n"Zvezda, ukoliko želi da pobedi u ovom meču mora, da poremeti takvu igru Kragujevčana. Oni su protiv Mega Vizure imali šut za tri poena dva od 28, a to se sigurno neće ponoviti osim ako ih ne budemo poremetili dobrom igrom u odbrani", rekao je trener crveno-belih.\nVukoičić je rekao da je zadovoljan reakcijom ekipe nakon poraza od Partizana pre dva kola, iako se to možda rezultatski nije videlo u utakmici protiv Konstantina.\n"Rezultatska reakcija protiv Konstantina nije bila pravi odgovor ekipe na taj poraz, ali su na treningu i igra i zalaganje bili na visokom nivou. Mi se vraćamo u formu i mislim da je utakmica protiv Radničkog pravi test za to", rekao je Vukoičić.\nUtakmica 4. kola Superlige Srbije između Crvene zvezde i Radničkog iz Kragujevca igra se u sredu od 18 časova u Pioniru.\nI Zvezda i Radnički posle dva odigrana kola domaćeg prvenstva imaju po dve pobede i jedan poraz. Crveno-beli su poraženi od Partizana, a savladali su Konstantin i Slobodu, dok je Radnički pobedio Konstantin i Metalac, a poražen je od Mega Vizure.\nDomaća košarka i ABA Vlada Vukoičić KK Crvena zvezda KK Radnički Kragujevac


utorak, 17 septembar 2019 10:32\nGlavni čovjek za transfere u Juventusu Fabio Paratići je otkrio da se sprema selidba Marija Mandžukića. Djeluje da će veliki borac na terenu nastaviti svoju karijeru u Kataru, vodi se velika bitka između dva tamošnja kluba.\nPrvi je Al-Garafa koju vodi Slaviša Jokanović, ali prema pisanju Kalčomerkata djeluje da je za sada Al-Rajan bliži saradnji i konkretniji.\nItalijani pišu da će predstavnici Al-Rajana sjutra stići u Torino radi pregovora oko transfera tridesettrogodišnjeg napadača. Nude se sjajni uslovi, Katarćani će ponuditi nevjerovatnih osam miliona godišnjeg srebrnom iz Rusije, milion više nego tim Slaviše Jokanovića.\nViše iz ove kategorije « Španski kralj dočekao svjetske šampione Novi problem za Zvezdu pred utakimicu sa Bajernom »


Povodi - datum: 2018-01-10 PRAKTIČNA NASTAVA BUDUĆIH EKONOMISTA\nPrema planu praktične nastave iz predmeta Osnovi ekonomije (akademske studije) i Principi ekonomije (primijenjene studije), studenti Ekonomskog fakulteta posjetili su Muzej novca na Cetinju.\nIz Rektorata je saopšteno da je oko 40 studenata, sa predmetnim profesorima Milivojem Radovićem i Jovanom Đuraškovićem prisustvovalo prezentaciji izložbeno-edukativnih sadržaja Muzeja.\n– Studenti su upoznati sa stalnom postavkom „Od perpera do eura”, koja sadrži vrijedne i rijetke primjerke apoena različitih nominalnih vrijednosti iz raznih perioda crnogorske istorije. Predstavljen je i pokušaj kovanja autentičnog crnogorskog novca – peruna osmišljenog od strane vladike Petra II Petrovića Njegoša. Studentima je prikazana i nova postavka „Novac kao nakit”, koju čine eksponati nakita napravljenog od kovanica, najčešće srebrnih ili zlatnih. Profesori i studenti izrazili su zahvalnost Centralnoj banci Crne Gore i zaposlenima u Muzeju novca na gostoprimstvu i izuzetno korisnoj prezentaciji. Svi studenti su na poklon dobili primjerak kopije novčanice od 100 perpera sa svojim likom – navodi se u saopštenju.


Wannabe coach: Kako sebi da olakšaš donošenje odluka - WANNABE MAGAZINE\nGeneralno, postoje tri načina da o nečemu doneseš odluku – impulsivno, promišljeno, ili nikako. Svi stručnjaci nam savetuju da stavimo na papir svoje ciljeve, da navedemo korake koje nameravamo da napravimo da bismo stigli tamo gde želimo da budemo – dakle, preporučljivo je da promislimo i osmislimo i isplaniramo ono što želimo da uradimo.\nMeđutim, da bismo planirali, moramo tačno da znamo šta želimo. A osim toga, potrebno je i da budemo neko ko se oslanja na razmišljanje i logički um, ko čvrsto veruje da stvari mogu da se kontrolišu do te mere, da se svaki korak može isplanirati.\nAko veruješ u planove, oni će raditi za tebe, kao što ti radiš za njih. Ako ne veruješ, a ipak pokušavaš da planiraš, jer je to odlika mudrih, razumnih i stabilnih ljudi, planovi će te izneveravati i vodiće te čudnim putevima, na čijem kraju leži zaključak da stvari treba da radiš na svoj način, onako kako za tebe rade.\nNije svako u stanju da planira, a ni da odlučuje impulsivno – neko uopšte nije u stanju da donese bilo kakvu odluku. Kome god tipu da pripadaš, odllučivanje nije lako, čak i kad veoma ceniš svoju poziciju glavne i odgovorne osobe (u svom životu, u porodici, na poslu).


AVC-PRO - RTV stanice\nU proteklih 15. godina osnivači AVC-a su realizovali više projekata RTV stanica, pri čemu je jedna od prvih video montaža u BETACAM SP formatu ugrađena za potrebe popularne RTV B92 iz Beograda. Takođe, za ovu RTV stanicu AVC je realizovao i kompletan Tehnološki projekat studijskog bloka za novi objekat NBS na Novom Beogradu sa pratećim sadržajima (radio i TV studiji, tehničke režije, NLE i news montaže, novinarski desk, redakcije i dr.).\nVideo montaža RTV B92 u Beogradu\nSredinom devedesetih godina u Rusiji je realizovan niz radio stanica od St.Petersburga do Vladivostoka sa standardnom opremom od broadcast audio miksera do profesionalnih uređaja za snimanje i reprodukciju zvuka u različitim formatima (kasetofon, CD, magnetofon i dr.).\nTehnička režija Radio Vladivostoka\nU međuvremenu je po sličnom konceptu kao i za radio stanice u Rusiji opremljeno nekoliko radio stanica u Beogradu, Novom Pazaru i drugim gradovima, a realizovan je i TV Studentski grad sa minimalnom konfiguracijom opreme u S-VHS formatu za emitovanje samostalnog programa.\nTehnička režija “City” u Beogradu\nTehnička režija TV studija u Studentskom gradu\nTokom poslednjih nekoliko godina AVC je u saradnji sa drugim projektantskim firmama realizovao više projekta tehnologije za multietničke RTV stanice u Bujanovcu i Preševu, ATV u Banja Luci i niz drugih manjih RTV stanica. Realizovana je i projektna dokumentacija za ožičenje RTV režija u Skupštini SRJ, čiji predmet su dve tehničke režije sa pratećom off kabinom u kojima je predviđena najsavremenija audio i video tehnologija.


Čišćenje ulica i trotoara | TV KANAL 9 NOVI SAD\nNaslovna EMISIJE Čišćenje ulica i trotoara\nČišćenje ulica i trotoara\nVIDEO K9: Nakon obavljenog javnog poziva, Gradska uprava za komunalne poslove Novog Sada dodelila je novosadskoj firmi „Eurocom“ posao čišćenja trotoara i drugih javnih površina.\nPoslove uklanjanja žvakaćih guma i sličnih nečistoća sa trotoara i drugih javnih površina izgrađenih od behatona, mermernih ploča, granitnih ploča, asfalta i drugih materijala obavljeće novosadska firma „Eurocom“.\nČistiće se javne površine izgrađene od behatona, ukupne površine 82.125 metara kvadarta u Dunavskoj, Zmaj Jovinoj ulici, Katoličkoj porti, ulicama Mite Ružića, Laze Telečkog, pešački deo u Miletićevoj i Njegoševoj, deo ulice Modene, deo na Bulevaru Mihajla Pupina (ispred bioskopa “Arena”), Trgu republike, celom dužinom Keja i druge ulice.\nTakođe će biti očišćene i javne površine izgrađene od asfalta, mermera, granita i sličnih materijala, ukupne površine 12.000 metera kvadratnih, koje obuhvataju Pozorišni trg, Trg slobode, deo ulice Modene, ulicu Kralja Aleksandra i ostale.\nEkipe odabranog preduzeća izlaziće na teren po dobijanju radnog naloga, a pre čišćenja moraće da dokumentuju i fotografišu zatečeno stanje kao i da prikažu izgled odrađene površine nakon završenog posla.\nTakođe će morati da vode računa da prilikom sređivanja javnih prostora ne oštete popločanje, te da za pranje i čišćenje ne koriste hemikalije ili abrazivne metode, poput peskarenja, suvog leda i slično.\nZa čišćenje trotoara i javnih površina iz gradske kase je izdvojeno oko 12 miliona i 500 hiljada dinara sa PDV-om.\nPrethodni tekst“Uzmi račun i pobedi” novi krug od 15.05.\nSledeći tekstSaradnja Novog Sada i Budve


Na Dočeku 7528. nastupaju i ove mlade nade muzičke scene - Kulturni kišobran\n"Kovš", novi roman Peđe Ristića: Stogodišnja pustolovina jedne srebrne činije\nDoček 7528. godine je sve bliže i bliže! Novosađani će 13. januara Srpsku Novu godinu dočekati uz brojna poznata imena kao što su Lollobrigida, Dejan Petrović Big bend, Elemental i Svemirko. Ali, Doček je i prilika da se publika upozna i sa nekim novim imenima čija će muzika takođe zabavljati Novosađane (i sve koji se nađu u Novom Sadu za Doček) te večeri. Sviraće se za svakog ponešto – alternativni rok, bluz, džez, indi pop, elektro, rege, afro-soul, etno…\nDok uživamo u prazničnoj atmosferi, predstavljamo vam ove izvođače koji su tek na početku karijere.\nLjubičice – duo koji “ruši žanrovske granice”\nLjubičice je pančevački rok, elektro-bluz i indi pop bend koji čine braća Vuk i Stefan Stefanović. Kažu da je bratsko suparništvo ono što pokreće bend, a boreći se za nadmoć, u svojim singlovima ruše žanrovske granice.\nLjubičice / Foto: Doček\nDospeli su na vrhove regionalnih top lista pesmom „Jedva čekam rat ljudi protiv mašina“ koju su objavili u martu 2019. Na takmičenju demo bendova “Tvoj zvuk” osvojili su prvu nagradu. Pisali su muziku za seriju “Žigosani u reketu”. Bave se i produkcijom i sarađuju sa mladim, popularnim imenima domaće scene poput Sajsi MC i Buč Kesidija, ali i sa inostranim zvezdama kao što je Vil Dramond.\nU okviru Dočeka 7528. Ljubičice će nastupiti u Kulturnom centru Novog Sada 13. januara sa početkom u 21 čas.\nAklea Neon – vila ritma i bita\nOsječanka Aklea Neon, putujuća muzičarka i kantautorka donosi na scenu Kulturnog centra Novog Sada 13. januara afro-soul i etno ritmove.\nAklea Neon / Foto: Doček\nU medijima je poznata kao vila ritma i bita, što se jasno vidi u njenom prepoznatljivom stilu i pesmama koje se kreću negde između rege ritmova i nežnih ljubavnih melodija.\nKinka Glik – jedna od najboljih basistkinja Evrope\nKinka Glik je Poljakinja poznata po interpretaciji čuvenog hita Erika Kleptona „Tears in Heaven“ koje broji preko dvadeset miliona pregleda. Nastupiće na Dočeku Radničkom domu 13. januara od 20 časova.\nKinka Glik / Foto: Doček\nSjajna muzičarka iz Poljske već iza sebe ima tri albuma i brojne nagrade – za novu nadu, otkriće godine i druge, a scenu je već delila sa velikim imenima. Ova mlada nadama razbija predrasude, džez i bluz dobijaju potpuno novu enegriju, a prepliću se i drugi muzički žanrovi.\nDi džej Nolah i moderna elektro muzika\nJoš jedna inostrana zvezda stiže u Novi Sad, i to iz Barselon – di džej Nolah. Dobitnica je nagrade za najbolje nastupe uživo “Vicous Music Award” – a da je zaista tako, uveriće se i publika na Kamernoj sceni Srpskog narodnog pozorišta 13. januara od 22 časa.\nDi džej Nolah / Foto: Doček\nAklea Neon, Di džej Nolah, Doček, Doček 7528, Kinka Glik, Ljubičice, Novi Sad


Španskim kompanijama prioritet modernizacija poljoprivrednih tehnologija u Srbiji | Gde Investirati\nŠpanske kompanije ove godine po treći put nastupaju na Međunarodnom sajmu poljoprivrede u Novom Sadu, što je velika potvrda za sve bolju saradnju sa Srbijom.\nZahvaljujući Trgovinsko-ekonomskom odeljenju Ambasade Španije u Beogradu i Španskoj agenciji za promociju izvoza i investicija (ICEX), srpski privrednici će razmeniti iskustva sa šest kompanija koje su eksperti u oblasti tehnologije i opreme u poljoprivredi.\nIzjava ekonomskog i trgovinskog savetnika: Sektor poljoprivrede i stočarstva igra značajnu ulogu u Španiji, dok su za nju još značajniji prehrambeni sektor i sektor proizvodnje poljoprivredne mehanizacije i tehnologije, gde je Španija svetski lider u različitim segmentima. Prirodni resursi severa Španije su dozvolili razvoj određenih kultura, ali sušne regije juga su ovaj zadatak otežale. Međutim, inovacije i tehnološki razvoj su omogućili da se Španija pozicionira među vodećim zemljama u proizvodnji voća i povrća, a takođe i gotovih prehrambenih proizvoda (maslinovo ulje i konzervirana hrana) ili vina. Našim prisustvom na Sajmu poljoprivrede u Novom Sadu želimo da podelimo ovo iskustvo Španije, za koje smatramo da je moguće primeniti i u Srbiji. Zapravo, od kada smo počeli da učestvujemo pre tri godine, uočili smo jasan porast interesovanja za špansku tehnologiju i saradnju sa španskim kompanijama, udruženjima, zadrugama i javnim institucijama iz oblasti agrara. Nadamo se da će ovaj pozitivan trend nastaviti da raste i u narednim godinama, a posebno sa napretkom Srbije u pridruživanju Evropskoj Uniji.\nTrgovinsko-ekonomsko odeljenje ima u planu da nastavi da informiše španske kompanije o mogućnostima poslovanja u Srbiji, pogotovo o saobraćajnoj infrastrukturi, upravljanju otpadom i vodama, energetikom, automobilskom industrijom, modom, kao i da približi Srbiji znanja Španije u svim pomenutim segmentima. Takođe,\nTrgovinsko-ekonomsko odeljenje u saradnji sa Španskom agencijom za promociju izvoza i investicija (ICEX) planira da organizuje Poslovni forum Španija-Srbija 22-24. oktobra u Beogradu, tokom kojeg se očekuje prisustvo velikog broja španskih kompanija.\nPrevious Šta se više isplati - biti podstanar ili uzeti stambenii kredit?\nNext Dinar miruje, srednji kurs 118,1611\nSlavica Pavlović: Nije u planu prodaja Eurobanke u Srbiji\nPredsednica Izvršnog odbora Eurobanke u Srbiji Slavica Pavlović izjavila je da nije u planu prodaja te banke čiji su vlasnici privatni investitori, a država Grčka ima udeo od 2%.


Evidencija radnog vremena - Koving\nVi ste na: Početna / Evidencija radnog vremena\nJednostavan način za povećanje efikasnosti poslovanja\nSistemi za evidenciju radnog vremena služe da bi poslodavci i menadžeri imali kontrolu nad dolascima i odlascima zaposlenih, izlascima u toku radnog vremena, evidenciji prekovremenih sati itd, a sve u cilju uspostavljanja bolje radne discipline, poboljšanja efikasnosti poslovanja i automatizacije obračuna zarada zaposlenih.\nJednostavan sistem za sprečavanje zloupotreba\nPoslodavci koriste sisteme za evidenciju radnog vremena kako bi imali precizan uvid u kašnjenja na posao i duža odsustvovanja zaposlenih u toku radnog vremena, i tako sprečili zloupotrebe, pre svega u domenu manipulacija obračuna broja prekovremenih radnih sati, ali i dobili pregled efikasnosti pojedinačnih zaposlenih tokom zvaničnog radnog vremena.\nPrecizni podaci za bolju organizaciju poslovanja\nOvi sistemi pružaju i statističke podatke o vremenu provedenom na radnom mestu, sastancima, pauzama i odsustvima, koji se mogu iskoristiti kako bi se prepoznale i uklonile manjkavosti u organizaciji posla i poboljšali poslovni procesi, čime bi se povećao učinak i profit kompanije. Od evidencije radnog vremena koristi imaju i poslodavci i zaposleni, jer sistem obezbeđuje uvek pouzdane i fer podatke, na osnovu kojih se obračunavaju primanja zaposlenih.\nU zavisnosti od vaših potreba možemo da vam ponudimo više različitih rešenja za evidenciju radnog vremena, sa više vrsta beskontaktnih i kontaknih terminala, od najmanjih sa tastaturom do onih sa velikim ekranima osetljivim na dodir. Oni mogu biti zasnovani na identifikaciji putem RFID tagova, karticama sa magnetnom trakom, ali i biometrijskim čitačima otisaka prstiju i kombinovanim terminalima koji koriste više tipova identifikacije.\nPored terminala nudimo vam i softversku podršku u vidu Time and Attendance softverskih rešenja, u kojima se obavlja kompletna analitika rada zaposlenih, obračuna plata, odsustva, dolazaka na posao i odlazaka sa posla, bolovanja itd.\nSoftversko rešenje Genius je druga generacija sistema za evidenciju radnog vremena koji obezbeđuje sve informacije i automatske alate koji su vam potrebni. Sistem je do te mere sveobuhvatan da se može automatizovati za prikupljanje informacija i konverziju radnih sati u plate. Zasnovan je na Microsoftovim tehnologijama (.NET, SQL, IIS), lako se koristi iz web browsera, i ne zahteva nikakvu instalaciju na računar na kojem se koristi.


Zaharova: Američke kolege nadmašile same sebe u antiruskoj retorici\n„Već u toj fazi smo izrazili zabrinutost u vezi sa korekcijama američkih pristupa tog tipa u vojno-nuklearnoj sferi. Sada je definitivno potvrđeno da naši strahovi nisu bili neosnovani. U izveštaju Stejt departmenta je direktno rečeno da je razvoj događaja prema takvom scenariju sasvim realan. Tako da postoji novi ozbiljan razlog za razmišljanje o tome do čega može da dovede neodgovorna transformacija stava SAD“, naglasila je portparolka.\nPrema njenim rečima, „taj dokument nije doneo ništa novo neprestanim neosnovanim prekookeanskim prekorima upućenim Rusiji u pogledu virtuelnog prostora“.\n„Pristupi Rusije korišćenju informativno-komunikacionih tehnologija u stvarnosti nemaju nikakve veze sa načinom na koji pokušava da ih predstavi Vašington“.


Održana konferencija o primeni Konvencije o eliminisanju svih oblika diskriminacije žena (CEDAW) : Inkluzija\nOdržana konferencija o primeni Konvencije o eliminisanju svih oblika diskriminacije žena (CEDAW)\nPotpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović 27. maja je izjavila da je CEDAW komitet prepoznao napore Srbije u pogledu unapređenja rodne ravnopravnosti i smanjenja diskriminacije žena.\nMihajlović je, otvarajući konferenciju o primeni Konvencije o eliminisanju svih oblika diskriminacije žena (CEDAW konvencija), istakla da je mnogo toga urađeno u zakonodavnom i institucionalnom okviru, ali da to nije dovoljno jer moramo biti brži i efikasniji.\nSve dok ijedna žena u Srbiji trpi neki vid nasilja, bilo da je ono fizičko, psihološko ili ekonomsko, ne možemo biti zadovoljni, naglasila je ona.\nPotpredsednica Vlade je, napomenuvši da se konferecija održava u senci nedavnih ubistava žena u porodičnom nasilju, naglasila da nisu dovoljni zakoni i institucije, već moramo svi zajedno da se borimo protiv toga – i država i civilni sektor, mediji, ali i svaki građanin/ka.\nPotrebna nam je šira društvena akcija i drago mi je da današnji skup organizujemo zajedno sa nevladinim sektorom, jer moramo postići konsenzus oko najvažnijih ciljeva, ukazala je Mihajlović.\nOna je najavila da će Koordinaciono telo inicirati razgovore sa svim partnerima o tome šta još treba da se uradi kako bismo se izborili sa rodnim stereotipima i diskriminacijom žena u našem društvu.\nDirektorka Kancelarije UN Women u Srbiji Milana Rikanović ukazala je na to da je država dobila preporuke koje zahtevaju angažovanje čitavog društva.\nStatistika pokazuje da rodna ravnopravnost još nije dostignuta u našem društvu. Mnogo toga smo postigli, a UN Women će nastaviti da podržava Koordinaciono telo, nevladin sektor, ali i sva druga ministarstva, kako bi adekvatno odgovorili na preporuke komiteta, podvukla je ona.\nAmbasadorka Australije u Srbiji Rut Stjuart navela je da se ta zemlja takođe suočava sa izazovima u rodnoj ravnopravnosti, te da će ova konferencija omogućiti razmenu iskustava u ovoj oblasti.\nŽelimo da podelimo svoje iskustvo i rezultate, ali i da pružimo podršku Srbiji pri odgovaranju na preporuke komiteta, poručila je Stjuart.\nNa konferenciji, koju su zajednički organizovali Koordinaciono telo za rodnu ravnopravnost, UN Women u Srbiji i Mreža SOS Vojvodina, učestvovali su i direktorka Kancelarije za ljudska i manjinska prava Suzana Paunović, predstavnici/e Delegacije EU u Srbiji, Tima za ljudska prava UN i organizacija civilnog društva.


Bitumen u spreju - zaštita trapa - Nigrin 74034: Auto kozmetika - razno: SveZaKucu.rs Prodaja, Cena, Beograd, Srbija\nBroj ocena: 211 Ocenite proizvod Veoma mi se sviđa Sviđa mi se Onako Ne sviđa mi se Uopšte mi se ne sviđa\nKarakteristike proizvoda: Bitumen u spreju - zaštita trapa - Nigrin 74034\nBitumen u spreju - Nigrin 74034\nSredstvo za zaštitu svih donjih delova automobila\nSprečava oštećenje patosa automobila dejstvom soli, blata, udarcima kamenčića i sl.\nOpis proizvoda: Bitumen u spreju - zaštita trapa - Nigrin 74034\nBitumen u spreju je sredstvo za zaštitu donjeg dela automobila. Namenjen je kao priručno sredstvo za krpljenje manjih oštećenja koja nastaju usled udaranja kamenčića o karoseriju, grebanja patosa automobila i raznih drugih oštećenja. Kada se zaštitni sloj dna automobila ne neki od predhodno pomenutih načina ošteti, dejstvom vode, blata i soli dolazi do razvoja korozije koja može značajno oštetiti vozilo i ugroziti njegovu sigurnost.\nNIGRIN bitumen u spreju služi da takva oštećenja trenutno otklonite tako što ta mesta jednostavno preprskate i vratite zaštitni sloj u prvobitno stanje. Veoma efikasno sredstvo koje je korisno imati uvek u blizini svog autombila.\nIzdiktirajte operateru šifru proizvoda - šifra ovog proizvoda je: 3061\nSifra 3061, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 3061, 2, Pavle Milosevic, Obalska 18, 11000, Beograd, 063123123, pavmi@szk.com


Odložen Realm Royale turnir za ovu nedelju – RUR Esports\nHome - .games - Odložen Realm Royale turnir za ovu nedelju\nSlično kao prošle nedelje, kada je Friday Fortnite odložen zato što je Epic održao veći turnir, sada viđamo da je druga nedelja Keemstarovog Realm Royale turnira odložena.\nRazlog za odlaganje leži u tome što je znatan broj poznatih učesnika i strimera otkazao svoje prisustvo na RR turniru zato što su morali da učestvuju na nekim drugim događajima.\nPoznati jutjuber je objavio blagu izmenu pravila u odnosu na prvi nedelju, gde su pobedili Sonii i Overpowered, a to je da ubistva igraju znatno veću ulogu, tako da će turnir prikazivati mnogo više akcije.\nTurnir se vraća sledećeg četvrtka, 2. avgusta, i imaće isti najavljeni nagradni fond – 100,000 dolara. Ovaj nagradni fond i sama činjenica da kreator igre, Hi-Rez Studios, ima planove za razvoj esports scene za Realm Royale može dovesti igru rame uz rame sa Fortnite.\nNovi apdejt za LoL aplikaciju vam omogućava da lakše pratite novosti


dino, аутор са Magazin Student - Страница 2 од 2\n28 септембра, 201928 септембра, 2019by dinoIn visokoškolske ustanove\nUniverzitet odbrane je najmlađi državni Univerzitet u Srbiji. Osnovan je 24. februara 2011. godine. U njegovom sastavu se nalaze Vojna akademija i Medicinski fakultet VMA, visokoškolske jedinice koje u obrazovanju oficira imaju tradiciju dugu više od 160 godina. Knez Aleksandar Karađorđević je 1850. godine osnovao Artiljerijsku školu, iz koje je kroz permanentno obrazovanje oficira nastala...\nUniverzitet u Beogradu, vodeća visokoškolska ustanova u regionu, sa tradicijom dugom preko dva veka, prepoznat je kao pravi nacionalni brend. U svom sastavu ima 31 fakultet, 11 naučno – istraživačkih instituta, Univerzitetsku biblioteku i 7 centara. Studentima, kako domaćim, tako i stranim, na raspolaganju je 11 studentskih domova, brojni restorani, zdravstvena ustanova, sportski centar, dom...\nU toku više od šest decenija postojanja Univerzitet umetnosti u Beogradu je stekao status vrhunske institucije za visoko umetničko obrazovanje, koja pokriva najširi spektar umetničkih disciplina grupisanih na fakultetima Likovnih, Muzičke, Primenjenih i Dramskih umetnosti. Univerzitet umetnosti je prepoznat kao jedan od temelja na kome je Beograd izgradio svoju reputaciju kreativnog centra i prestonice kulture. Istovremeno, on je kao uzor dao...\n28 септембра, 201928 септембра, 2019by dinoIn studije\nAKREDITACIJA Pod akreditacijom se podrazumeva proces provere kvaliteta visokoškolskih ustanova i vrednovanje njihovih studijskih programa na svim nivoima studija. BOLONJSKA DEKLARACIJA Deklaracija koja za cilj ima stvaranje evropske zone visokog obrazovanja, potpisana je 19. juna 1999. godine u Bolonji, a potpisalo ju je 29 ministara obrazovanja evropskih zemalja. Republika Srbija je postala potpisnica Bolonjske deklaracije...\n23 септембра, 201928 септембра, 2019by dinoIn studije\nPravila studija se regulišu Zakonom o visokom obrazovanju (ZoVO) i opštim aktom visokoškolske ustanove (univerzitet, fakultet i dr.). Prvi ZoVO je donet 30. avgusta 2005. godine i smatra se reformskim zakonom koji je trebalo da dovede do usaglašavanja visokog obrazovanja Republike Srbije sa evropskim normama i standardima Bolonjskog procesa. Ovaj zakon je pretrpeo niz izmena...


Jedinstveni i neponovljivi Ronaldinho: Grupe fanova ulaze i izlaze iz njegove sobe – The Balkantimes Press\nSport Svijet Vijesti Zabava\nJedinstveni i neponovljivi Ronaldinho: Grupe fanova ulaze i izlaze iz njegove sobe\n12/08/2020 12/08/2020 Balkantimes.Press\t726 Viewsneponovljivo, Ronaldinho, u centru pažnje\nLegendarni brazilski fudbaler Ronaldinho ponovo se našao u centru pažnje.\nNekada najbolji fudbaler svijeta već mjesecima je ‘zarobljen’ u Paragvaju, gdje je određeno vrijeme proveo u zatvoru zbog ulaska u državu sa lažnim pasošem, a trenutno je smješten u luksuznom hotelu koji mu služi kao kućni pritvor.\nMeđutim, ono što bi mu moglo donijeti nove probleme je kršenje svih propisa o pandemiji, jer kroz njegovu sobu dnevno prođe na desetine žena.\nParagvajski dnevni list HOY objavio je kako Ronaldinho redovno održava zabave. Žene konstantno dolaze i odlaze, a nekadašnja zvijezda ih obasipa poklonima.\nOva vijest stiže nakon što je navodno dogovoreno da Ronaldinho i njegov brat napuste Paragvaj tokom ove sedmice. Za njega je planirana uslovna kazna od dvije godine i oko 100.000 dolara kazne.\nIpak, ako se ispostavio da je ponovo kršio pravila, postoji mogućnost da je još neko vrijeme ostane u Paragvaju.\nLiga prvaka je sinoć dobila debitanta u elitnom takmičenju


„Žirafom“, „iglom“ i „mistralom“ protiv bespilotnih letelica: Srpska vojska dobija pojačanje /foto/ - Sputnjik Srbija\n16:33 14 April 2021\n© Foto : Ministarstvo odbrane Srbije/Andrija Gavrilović\n13:19 09.08.2020 Preuzmite kraći link\nMinistar odbrane Aleksandar Vulin i komandant Ratnog vazduhoplovstva i PVO general-major Duško Žarković prisustvovali su ispitivanjima rada protivavionskog samohodnog artiljerijsko-raketnog sistema (PASARS) sa integrisanim raketama „igla” uvezanog sa modernizovanim osmatračko-akvizicijskim radarom „Žirafa, na vojnom aerodromu „Pukovnik-pilot Milenko Pavlović“ u Batajnici.\nRazvoj protivavionskog sistema PASARS, zajedno sa modernizovanim radarom „žirafa“, velika je stvar ne samo za našu protivvazduhoplovnu odbranu, već za čitavu našu vojsku, rekao je Vulin, saopštilo je Ministarstvo odbrane.\n„Vojska Srbije neprekidno se modernizuje. Naši ljudi se obučavaju i ono što je najvažnije, pokazujemo da su naši inžinjeri i naši konstruktori u stanju da prate svetske trendove i da nalaze najbolja rešenja koja mogu da se primene na našoj tehnici i našoj tehnologiji. Vojska Srbije, zahvaljujući takvim ljudima, u stanju je da se oprema i naoružava mnogo jeftinije nego što bi to radila da je na tržištu“, rekao je ministar odbrane.\nVulin je naglasio da je naše samo ono što je proizvod naše pameti i što sami proizvedemo, jer sve drugo podleže tuđim odlukama, nekim drugim pravima i ne može da se koristi onako kako mislimo da treba.\nRadar "Žirafa" je modernizovan\nPrema rečima v.d. pomoćnika ministra za materijalne resurse dr Nenada Miloradovića, trupna protivvazduhoplovna odbrana godinama je bila zapostavljana kako kod nas tako i kod mnogo razvijenijih zemalja, ali se sada ponovo intenzivno radi na njenom poboljšanju.\nNa PASARS su postavljene rakete "igla", a uskoro će i rakete "mistral"\nOn objašnjava da sistem PASARS-16 - samohodno protivavionsko oruđe bazirano na topu „bofors“ 40 mm i modernizovani radar „žirafa“ koji je osnovni osmatrački senzor baterije sistema PASARS, su dva sistema koji čine osnovu naše modernizovane trupne PVO.\n„Na radaru „Žirafa“ u toku su ispitivanja, pre uvođenja u naoružanje, softverskog radarskog prijemnika, koji značajno poboljšava njegove sposobnosti. To je prva faza u modernizaciji tog radara na kome se unapređuju razni podsistemi kako bi radar imao sveukupno bolje karakteristike - veće daljine zahvata malorazmernih ciljeva, poput malih bespilotnih letelica koje sada postaju dominantna pretnja, povećanje brzine zauzimanja borbenog položaja, povećanja broja oruđa kojima može da se upravlja tj. kojima mogu da se automatski dodele ciljevi“, rekao je Miloradović.\nIntegrisani PVO sistem biće veoma važan u borbi protiv bespilotnih letelica\nOsnovna varijanta protivavionskog sistema PASARS uvedena je u naoružanje prošle godine, ističe Miloradović i dodaje da su u toku završna ispitivanja novih podsistema koji će dodatno da unaprede to protivavionsko oruđe. Kao jedan od njih Miloradović navodi integraciju raketnog sistema „igla“ na sva ranije završena oruđa, čime bi efikasnost PASARS-a protiv vazduhoplovnih ciljeva zbog opremljenosti samonavođenim protivavionskim raketama bila znatno povećana.\nPokretači i drugi elementi za integrisanje raketnog sistema „igla“ na usavršeni protivavionski top, poslužiće za integrisanje i novonabavljenih raketa „mistral“, za koje pomoćnik ministra za materijalne resurse kaže da su u ovom trenutku verovatno najbolje na svetu u svojoj klasi.\nNa taj način, sinergijom između unapređenog sistema navođenja sa radara „žirafa“ i dodavanjem raketa na PASARS značajno će se povećati sposobnosti tog sistema.\n„Imamo veliki broj starijih, prenosnih protivavionskih raketnih sistema kao što su „igla“ i „strela“. Na bojištima u budućnosti pojaviće se veliki broj ciljeva novog tipa, pre svega raznih vrsta bespilotnih letelica i ta starija, takoreći otpisana oružja, odnosno protivavionske IC vođene rakete, sada dobijaju na značaju jer su one, uz potrebne modifikacije, efikasno, a veoma jeftino sredstvo za uništavanje takve vrste ciljeva“, objašnjava Miloradović.\nrakete, Vojska Srbije, protivvazdušna odbrana


Prevarama na Fejsbuku zaradili više miliona maraka! - Prnjavorski informativni portal\n“Izvršen je pretres na 16 lokacija i tom prilikom lišeno je slobode 17 lica zbog osnova sumnje da su počinili krivično djelo iznude i prevare. U pitanju su lica mlađe životne dobi, od 18 do 30 godina i uglavnom nisu imali policijski dosije. Mreža internet prevara u Foči je veoma razgranata, pa se uskoro mogu očekivati nova hapšenja”, kaže Velimir Kostović, načelnik Policijske uprave Foča.\n“Putem Interpola, MUP u sjedištu zaprima prijave koje prosljeđuje na teren”, rekao je Kostović.\nDNEVNI HOROSKOP ZA 6. JUN: Jarca će pogoditi ljubav iz vedrog neba, a Raka očekuje nervni slom


Politika privatnosti :: The Flexitarian Society Foundation\nPoslovna praksa Flexitarian Fondacije u vezi sa prikupljanjem i korišćenjem podataka, putem ove ili bilo koje druge Internet prezentacije u vlasništvu, regulisana je putem trenutno važeće polise objavljene na javnoj prezentaciji. Ova polisa može biti dopunjena u slučaju proizvoda ili usluga koje imaju sopstvenu polisu privatnosti. Ova polisa privatnosti ne reguliše privatnost u vezi sa aktivnostima koje se obavljaju mimo Internet prezentacije, drugih Internet prezentacija, ili proizvodima i uslugama kod kojih je polisa privatnosti regulisana Ugovorom. Ova Internet prezentacija, proizvodi i usluge su predviđene za osobe svih uzrasta.\nVeći deo ove Internet prezentacije posetilac zvaničnog web sajta Flexitarian Fondacije, u daljem tekstu Posetilac, može pregledati bez unosa bilo kakvih ličnih informacija. Određeni delovi ove Internet prezentacije mogu od Posetioca zatražiti neke lične informacije, okviru popunjavanja i slanja on-line formulara. Korišćenje ovih delova Internet prezentacije je u potpunosti opciono. Ukoliko se Posetilac odluči da pregleda, odnosno koristi ove delove Internet prezentacije, postoji mogućnost obaveznog unosa određenih informacija. Ukoliko Posetilac ne unese obavezne informacije, na žalost, neće moći da koristi deo Internet prezentacije za koji se navedene informacije zahtevaju. Posetilac koji je dao lične informacije u okviru popunjavanja i slanja on-line formulara, ima pravo da zatraži njihovo brisanje ili izmene kao i to da ima uvid u način čuvanja i obrade tih podataka.\nTokom korišćenja Internet prezentacije, proizvoda i usluga, Flexitarian Fondacija takođe može prikupljati određene informacije o računaru Korisnika kako bi unapredio Internet prezentaciju, proizvode i usluge. Primera radi, promenljive iz radnog okruženja: tip Internet čitača (Internet Browser), vrsta operativnog sistema, rezolucija ekrana, ulazne i izlazne stranice, shema kretanja po Internet prezentaciji, ID sesije (jedinstveni identifikator koji se dodeljuje Internet čitaču prilikom povezivanja s Internet prezentacijom), IP (Internet Protocol) adresa računara Posetioca će biti zapisani u log fajl na serveru. Flexitarian Fondacija ove informacije koristi za merenje prometa i protoka podataka putem Internet prezentacije, kao i korišćenja određenih proizvoda i usluga. Informacije koje se tom prilikom prikupljaju neće se koristiti za povezivanje s ličnim informacijama ukoliko nemamo odobrenje Posetioca, sem ukoliko je suprotno navedeno u ovoj polisi privatnosti.\nFlexitarian Fondacija ima pravo pravljenja rezervnih kopija dela ili celokupnih podataka (uključujući konfiguraciju, sadržaje, programe, poruke i drugo) i čuvanja kopija tih podataka za potrebe održavanja sistema. Ove kopije su namenjene potrebama Flexitarian Fondacija.\nKorišćenjem ove Internet prezentacije, proizvoda i usluga, Posetilac se saglašava i u potpunosti prihvata da lične informacije prikupljene putem Internet prezentacije, proizvoda i usluga mogu biti prenošene preko nacionalnih granica, skladištene i procesirane u bilo kojoj zemlji na svetu gde Flexitarian Fondacija ima kancelarije ili tehničku opremu. Takođe, Posetilac prihvata mogućnost da u određenim zemljama, procesiranje informacija može biti povereno trećim licima ili kompanijama, poput procesora kreditnih kartica, transportnim agentima ili kompanijama, web hosting kompanijama, poštanskim i e-mail kompanijama, kao i kompanijama koje se bave analitikom Internet saobraćaja. Lične informacije Posetioca će biti dostupne trećim licima, u takvim slučajevima, samo kako bi kompletirali svoje usluge, i neće biti dostupne za njihove lične potrebe ili dalju distribuciju.\nFlexitarian Fondacija prikuplja informacije kako bi olakšao upotrebu Internet prezentacije, kao i da bi sprečio zloupotrebu i nelegalne aktivnosti u okviru iste. Informacije se takođe koriste za sve beneficije koje mogu proizići iz korišćenja određenih proizvoda i usluga, poput tehničke podrške koja je dostupna samo registrovanim korisnicima. Informacije se mogu koristiti i u cilju pružanja lično prilagođenog iskustva u korišćenju Internet prezentacije, informacija vezanih za nove proizvode i usluge, specijalnih ponuda, kao i drugih sličnih informacija.\nFlexitarian Fondacija može prikupljati informacije o korišćenju Internet prezentacije, proizvoda i usluga, poput broja preuzimanja određenih fajlova, tipova usluga, dnevnog broja korisnika Internet prezentacije, broja pregledanih stranica, IP adrese računara. Ove informacije se prikupljaju u agregatnoj formi bez pojedinačne identifikacije, iako se IP adrese i ID sesije mogu koristiti u slučajevima preventive zlouptreba i nelegalnih aktivnosti. Flexitarian Fondacija ove agregatne statističke informacije koristi kako bi unapredio Internet prezentaciju, proizvode i usluge, i pružio što relevantnije iskustvo našim korisnicima, kao i u potrebe statističkih analiza.\nFlexitarian Fondacija prepoznaje i poštuje važnost odgovorne upotrebe podataka prikupljenih putem Internet prezentacije, proizvoda i usluga. Flexitarian Fondacija će poštovati prava Posetioca po pitanju pristupa, ispravki i uklanjanja ličnih informacija. Flexitarian Fondacija može iskomunicirati određene informacije s Posetiocem, po pitanju proizvoda, usluga i specijalnih ponuda, sem u slučaju da je Posetilac odlučio da takve informacije ne prima, ili su iste zabranjene zakonom. U određenim slučajevima se informacije ipak mogu iskomunicirati sa Posetiocem ukoliko je to neophodno kako bi nesmetano nastavio s korišćenjem Internet prezentacije, određenih proizvoda i usluga. U slučajevima gde je to po zakonu neophodno, Flexitarian Fondacija će predati lične informacije Posetioca nadležnim službama.\nLične informacije Posetioca koje su u vezi s registracijom na Internet prezentaciji, samom Internet prezentacijom, proizvodima i uslugama se nazivaju Registracionim informacijama. Registracione informacije se zaštićuju na više načina. Same registracione informacije se čuvaju na zaštićenim serverima, kojima samo određeno osoblje Flexitarian Fondacije ima pristup. Sve registracione informacije se štite enkripcijom prilikom njihovog slanja ili transfera na druge servere. Same šifre koje se koriste su takođe zaštićene enkripcijom.\nMolimo vas da obratite pažnju da ukoliko objavljujete sadržaje na javnim blog, chat, forum, ili bulletin board diskusijama ili Internet prezentacijama, sve informacije su javno dostupne posetiocima te Internet prezentacije. Sve lične informacije koje koristite prilikom registracije na sličnim sajtovima, za potrebe registracije, korisničkog profila ili samog objavljivanja sadržaja su najčešće javno dostupne, mogu biti čitane ili prikupljane od strane trećih lica. Flexitarian Fondacija nije odgovoran za bilo kakve lične ili druge informacije koje Posetilac objavi na gore navedenim ili sličnim Internet prezentacijama.


Obama žali zbog prekida u liderstvu SAD | Novinska agencija Beta\nTrivan: Malo se razgovara o pošumljavanju kao rešenju za klimatske promene\nSud: Poljska krši evropski zakon u slučaju Bjalovješke šume\nVulkanska erupcija odnela vrh indonežanske planine Sinabung (VIDEO)\nZagadjenje ugrožava arheološko nalazište Sak Aktun u Meksiku\nFrancuska Vlada predstavila plan za zaštitu vukova\nSlonica Trompita u Gvatemali proslavila 57. rodjendan\nVulkan Sinabung u Indoneziji izbacuje gust pepeo (VIDEO)\nZELENA-SRBIJA | 01.12.2017 11:55\nObama žali zbog prekida u liderstvu SAD\nBivši američki predsednik Barak Obama izrazio je danas žaljenje zbog "pauze u liderstvu" SAD u borbi protiv klimatskih promena, u svetlu odluke sadašnjeg predsednika Donalda Trampa da se Vašington povuče iz Pariskog sporazuma o klimi.\nOtkako je u januaru napustio Belu kuću, Obama nije mnogo govorio o svom nasledniku, koji je od početka ukidao mere donete za vreme njegova dva mandata.\nMedjutim, na konferenciji u Nju Delhiju, dobitnik Nobelove nagrade za mir iz 2009. stao je u odbranu Pariskog sporazuma, prvog pakta kojim su se sve zemlje obavezale da će ograničiti klimatske promene.\n"To je sporazum koji iako imamo malu pauzu u američkom liderstvu našoj deci daje šansu da se brane od naglih promena na planeti", rekao je Obama na konferenciji.\nObama je bio jedan od arhitekata Pariskog sporazuma, koji su SAD ratifikovale samo dva meseca pre izbora Trampa za predsednika.\nTramp je u prošlosti klimatske promene nazivao "obmanom" a u junu je objavio povlačenje SAD iz sporazuma. To povlačenje može postati efektivno najranije u novembru 2020.\nOdluka o napuštanju sporazuma je mnogo osporavana i u samim SAD, gde su veliki gradovi i pojedine savezne države objavile da će nastaviti da se pridržavaju preuzetih obaveza u smanjenju emisije štetnih gasova.\n"Dobra vest je da u SAD imate države, kompanije, univerzitete i gradove koji nastavljaju da rade jer Amerika poštuje obaveze koje preuzme", rekao je Obama.\nPariski sporazum je usvojen u decembru 2015. a za cilj ima ograničenje globalnog zagrevanja na dva stepena u odnosu na predindustrijski period.\nObama se juče u Pekingu sastao sa kineskim predsednikom Si Djinpingom a sutra će u Parizu razgovarati s francuskim predsednikom Emanuelom Makronom.\nBeogradska udruženja pitaju gde će biti premešteni ugostiteljski ...\nVOICE: JKP Čistoća nema dozvolu za odlaganje otpada u Novom Sadu\nNemački sud odložio odluku o zabrani dizel vozila u gradovima\nMinistar za zaštitu životne sredine i uvoznici vozila razgovarali o ...\nTrivan sa predstavnicima Srpske asocijacije uvoznika vozila i delova\nU nekadašnjim industrijskim gigantima potencijalno opasan otpad


Slobodan Milošević sahranjen u dvorištu porodične kuće u Požarevcu\nSahrani nije prisustvovao nijedan član Miloševićeve najuže porodice. Organizatori su ranije naveli da oni nisu dobili dovoljne garancije za bezbednost. Milošević je sahranjen bez verskih obreda, iako je ranije bilo najavljeno da će opelo služiti vladka mileševski Filaret.\nKovčeg je bio prekriven zastavom Srbije, a spušten u grobno mesto iskopano ispod lipe u dvorištu porodične kuće Miloševića. Oproštajno pismo njegovog sina Marka Miloševića pročitao je funkcioner SPS-a Bogoljub Bjelica. Oproštajno pismo udovice Mirjane Marković pročitala je Ljiljana Milanović, supruga bivšeg direktora Radiotelevizije Srbije, Dragoljuba Milanovića. Mira Marković poručila je i da Milošević ne bi bio izručen Haškom tribunalu da je "Srbija tada bila budna" kao što je danas.\nPoslednji se od Miloševića oprostio Leonid Ivašov, ruski general u penziji, rečima "pozdrav velikom Slovenu i velikom vojniku Slobodanu Miloševiću".\nSahrani su prisustvovali najviši funkcioneri SPS-a, bivši potpredsednik Vlade SRJ Nikola SSainović, koji je optužen pred Haškim tribunalom, zamenik predsednika SRS-a Tomislav Nikolić i supruga lidera radikala Jadranka SSešelj, predsednik ruske Komunističke partije Genadij Zjuganov, bivši predsednik ruske Dume Sergej Baburin i ruski general Leonid Ivašov. Oko 20.000 ljudi prethodno je prisustvovalo ispraćaju Miloševića na centralnom gradskom trgu. Veliki broj njih bio je ispred kuće Miloševića, ali su ubrzo nakon sahrane počeli da se razilaze.


Хитан састанак шефова дипломатије ЕУ о Авганистану\nHomeVestiHitan sastanak šefova diplomatije EU o Avganistanu\nBRISEL – Ministri spoljnih poslova Evropske unije održali su danas hitne konsultacije o posledicama promene vlasti u Avganistanu i uticaju na bezbednosnu situaciju.\nU EU strepe da će sveprisutni strah Avganistanaca od tvrdokorne islamističke vladavine izazvati egzodus iz te ratom razorene zemlje.\n„Posebno ćemo se fokusirati na stabilnost regiona. Susedne zemlje Avganistana će se svakako suočiti sa pritiskom i masovnim pokretima izbeglica”, rekao je Mas, prenosi AP.\nAvganistanci, posle Sirijaca, predstavljaju najveću izbegličku grupu koja traži utočište u Evropi, a prema nekim procenama u EU, sugeriše se da je od 2015. godine oko 570.000 Avganistanaca zatražilo azil, prenosi Tanjug.\nPredsednik Francuske Emanuel Makron najavio je juče da će Francuska, Nemačka i drugi evropski partneri brzo raditi da pripreme „snažan odgovor” na svaki novi priliv izbeglica iz Avganistana.\nU međuvremenu, Austrija planira da na sutrašnjem sastanku ministara unutrašnjih poslova EU predloži da se u zemljama koje se graniče sa Avganistanom otvore centri za prihvat i deportaciju.\nKancelarka Nemačke Angela Merkel i drugi nemački političari juče su takođe upozorili na mogući novi talas izbeglica i zatražili da se zemljama koje se graniče sa Avganistanom pruži pomoć da zadrže i spreče izbeglički talas prema EU.\n„Ovde se prvenstveno misli na pomoć susednim zemljama u koje bi avganistanske izbeglice možda mogle da se zapute”, objasnila je Merkelova na konferenciji za novinare.\nMeđunarodna organizacija za migracije upozorila je danas na sve veće srazmere humanitarne krize u Avganistanu ukazavši da situaciju „pogoršavaju velika suša i pandemija koronavirusa”.\nBorelj: EU će sarađivati ako talibani poštuju pravila\nEvropska unija će sarađivati sa avganistanskom vladom, nakon povratka talibana na vlast, ako budu poštovali osnovna prava i budu sprečili terorizam, rekao je danas visoki predstavnik bloka Žozep Borelj.\nOva izjava usledila je nakon hitnog sastanka ministra spoljnih poslova Evropske unije zbog situacije u Avganistanu, piše Rojters.\n„Saradnja s bilo kojom budućom avganistanskom vladom biće uslovljena mirnim i inkluzivnim rešenjem i poštovanjem osnovnih prava svih Avganistanaca, uključujući i žene, devojčice i pripadnike manjina”, rekao je Borelj.\nBorelj je pozvao sve aktere da dozvole siguran i neometan pristup humanitarnoj pomoći avganistanskim ženama, muškarcima i deci kojima je potrebna pomoć.\n„EU poziva talibane da poštuju svoje obaveze prema međunarodnom humanitarnom pravu u svim okolnostima. EU će takođe podržati susede Avganistana u suočavanju sa povećanjem priliva izbeglica i migranata”, dodao je Borelj, prenosi Tanjug.\nBorelj je komentarisao da je glavni zaključak na sastanku bio da treba pružiti sigurnu evakuaciju evropskim državljanima u Avganistanu, kao i avganistanskim državljanima koji su radili sa njima u poslednjih 20 godina.\n„Nisam rekao da ćemo priznati talibane”, dodao je, međutim, Borelj, javlja Rojters.


Navodi se da su pozitivni koraci koje su načinile vlasti za rezultat imale da Srbija iz kategorije “delimično usklađene” pređe u “u velikoj meri usklađene” zemlje u četiri oblasti koje se odnose na delatnost nefinansijskih preduzeća i profesija, kao i međunarodnu saradnju.\nMANIVAL je procenjivao niz zakonodavnih, regulatornih i institucionalnih mera Srbije u borbi protiv pranja novca i finansiranja terorizma ali zbog proceduralnih ograničenja nije ocenio stepen u kome se one stvarno i primenjuju.\nMeđu pozitivnim pomacima MANIVAL navodi proširenje obima subjekata koji imaju obavezu da sprovode “dubinsko ispitivanje” klijenata na notare i advokate, kao i izmenu regulative za kazina, sve u cilju borbe protiv pranja novca i finansiranja terorizma.\nU oblasti međunarodne saradnje, finansijski supervizori su sada “jasno ojačani” da sarađuju sa stranim partnerima, ocenjuje se u izveštaju.\nDalje se navodi da je MANIVAL registrovao značajan napredak u sprovođenju novih zahteva za virtuelnu imovinu, ali da ima i strateških nedostataka, pa je Srbija u toj oblasti pala u kategoriju “delimično usaglašene” iz kategorije “u velikoj meri usaglašena”.\n“Sve u svemu, Srbija je uspela da ispuni opšta očekivanja MANIVAL da otkloni većinu, ako ne sve, nedostatke tehničke usklađenosti u roku od pet godina od usvajanja izveštaja o uzajamnoj evaluciji”, ocenjeno je u naknadnom izveštaju tela Saveta Evropa.\nSrbija se u potpunosti usaglasila sa pet od 40 preporuka FATF a manji nedostaci su ostali u sprovođenju 34 preporuke, gde je zemlja “u velikoj meri usklađena”.\nJedna preporuka, o novoj tehnologiji, ostala je “delimično usaglašena” i Srbija nema nijednu ocenu “nije usaglašena”.


EU osudila odluku S. Koreje da lansira balističku raketu\nTanjug 2. oktobra 2019. 14:11\nBRISEL – Evropska unija je danas osudila odluku Severne Koreje da lansira balističku raketu sa svoje istočne obale kao „još jednu provokativnu akciju“ i pozvala na nove razgovore između Vašingtona i Pjongjanga.\n„Radujemo se nastavku razgovora na radnom nivou između SAD i DPRK i spremni smo da podržimo sve međunarodne napore za pronalaženje diplomatskog rešenja koje bi vodilo ka trajnom miru i bezbednosti na Korejskom poluostrvu“, navodi se u saopštenju EU, preneo je Rojters.\nSeverna Koreja lansirala je ranije danas najmanje jednu raketu sa svoje istočne obale, a Južna Koreja saopštila je da je raketa najverovatnije lansirana sa podmornice.\nTo se dogodilo dan nakon što je objavljeno da će Severna Koreja nastaviti pregovore sa SAD o okončanju svog nuklearnog programa.\nJužnokorejski zvaničnici saopštili su da je jedna raketa pala u Japansku ekskluzivnu ekonomsku zonu (EEZ), kao i da za sada nema podataka da je to uticalo na vazdušni ili pomorski saobraćaj.\nGeneralni sekretar japanske vlade Jošihide Suga rekao je da je jedna raketa pala u 7.27 po lokalnom vremenu, dok je druga pala nekoliko minuta ranije ali van EEZ.\nOn je dodao i da se lansirana raketa najverovatnije podelila na dva dela pre nego što je pala.\nJužnokorejska vojska saopštila je da je projektil leteo 450 kilometara.\nKako su procenili, najverovatnije se radi o balističkoj raketi lansiranoj sa podmornice iz okruga Vonsan gde se nalaze severnokorejske vojne baze.


Prevodilac grčko srpski onlajn\nBesplatan onlajn prevod sa grčkog na srpski\nBesplatan grčko-srpski prevodilac za prevođenje reči, fraza i rečenica. Za početak prevođenja sa grčkog na srpski, unesite tekst na srpskom u gornji prozor. Zatim kliknite na zeleno dugme „Prevedi” i vaš tekst će biti preveden.\nPrevodilac Srpsko Grčko\nDrugi prevodilac sa grčkog na srpski\nZa prevod sa grčkog na srpski, unesite tekst u polje iznad i kliknite na dugme „Prevedi”. U donjem polju će se pojaviti prevod na srpskom. Ovaj prevodilac je ograničen na 1.000 znakova po prevodu.


APR – preporuka korisnicima da prijave za registraciju i ostale zahteve šalju poštom\nHome/Vesti • Privredni subjekti / delatnosti /APR – preporuka korisnicima da prijave za registraciju i ostale zahteve šalju poštom\n18.03.2020.VestiPrivredni subjekti / delatnostiAPR, Vanredno stanje\nAgencija za privredne registre preporučila je korisnicima da prijave za registraciju i ostale zahteve šalju poštom, na adresu: Agencija za privredne registre, Brankova 25, Beograd.\nPitanja u vezi procedura registracije i kretanju predmeta koji su primljeni u Agenciji, kao i pitanja koja su korisnici do sada postavljali lično u kancelarijama za pravnu pomoć, mogu se slati na adrese za prijem elektronske pošte, koje su objavljene na stranici Kontakti.\n„Povodom proglašenja pandemije Covid-19, preporučujemo korisnicima da prijave za registraciju i ostale zahteve šalju poštom, na adresu: Agencija za privredne registre, Brankova 25, Beograd.\nKorisnike koji moraju lično da dođu u APR upozoravamo da smo, shodno Odluci o uvođenju vanrednog stanja Vlade Republike Srbije, primenili mere za sprečavanje širenja zaraze i ograničili broj građana koji u istom trenutku mogu biti prisutni u šalter sali Agencije, kao i da smo, do daljnjeg, ukinuli pravnu pomoć u kancelarijama Agencije.\nPomenute mere, Agencija je primenila sa ciljem smanjenja zdravstvenog rizika kako za korisnike, tako i za zaposlene u Agenciji, s obzirom da kroz šalter salu dnevno prođe i po više stotina građana, koji obavljaju različite administrativne poslove u Agenciji.\nIz navedenih razloga, Agencija, još jednom, preporučuje građanima da komuniciraju sa APR-om putem pošte, imajući u vidu da sa datumom prijema zahteva u sedištu Agencije u Beogradu počinju da teku rokovi za odlučivanje registratora po registracionim prijavama i zahtevima pravnih lica i preduzetnika.\nPitanja u vezi procedura registracije i kretanju predmeta koji su primljeni u Agenciji, kao i pitanja koja su korisnici do sada postavljali lično u kancelarijama za pravnu pomoć, mogu se slati na adrese za prijem elektronske pošte, koje su objavljene na stranici Kontakti.“\nPrivremeni prekid delatnosti od početka 2020. godine sa posebnim osvrtom na period od uvođenja vanrednog stanja


Istinsko pomeranje napred - Dnevni list Danas\nEduard Kukan, šef Delegacije EP, za Danas o predstojećem izveštaju EK\nIstinsko pomeranje napred\nSrbija je postigla dobar napredak protekle godine u vezi sa pitanjima evropske integracije i reformskim procesima. Stoga očekujem da izveštaj Evropske komisije koji će biti predstavljen u oktobru bude pozitivan.\n0Piše: M. Stojanović 23. septembra 2014. 18.50\nOn treba da odražava posvećenost Vlade reformama, naročito ekonomskim, vladavini prava, kao i reformama javne uprave, navodi za Danas Eduard Kukan, šef Delegacije Evropskog parlamenta za odnose sa Srbijom, koji se nedavno susreo sa srpskim premijerom Aleksandrom Vučićem.\nKukan ističe da se prema njegovom mišljenju Srbija istinski pomerila napred u procesu integracije. „Otvaranje pristupnih pregovora bio je uspeh. Ipak, Srbija treba da nastavi da se fokusira na pristupni proces i reformsku agendu“, ukazuje naš sagovornik.\nKomentarišući značaj održavanja Parade ponosa za evropski put Beograda, Eduard Kukan kaže da takav događaj vidi kao „važan znak otvorenog i tolerantnog društva“. „Nadam se da se Srbija kreće u tom pravcu“, zaključuje Kukan.\nDžejms Ker-Lindzi, istraživač politike u Jugoistočnoj Evropi na Londonskoj školi ekonomije i političkih nauka, komentariše za Danas da će predstojeći izveštaj EK biti „poprilično osoben“, budući da je reč o prvom takvom dokumentu od kako je Srbija započela pregovore o pridruživanju Uniji.\n– Kao i uvek, politički faktori biće važan faktor u navedenom izveštaju. Parada ponosa predstavljaće krucijalno pitanje koje će pokazati napredak Srbije u ispunjavanju nekih od suštinskih političkih principa Evropske unije, kao što su uvažavanje sloboda pojedinaca i tolerancija prema drugima. Mnogi u Srbiji ne shvataju da suština Parade nije samo u tome da Srbija poštuje prava LGBT zajednice ili da „voli gejeve“, već da je mnogi u inostranstvu vide kao dokaz da je Srbija istinski na putu da postane liberalno demokratska država u kojoj se razlike prihvataju – konstatuje britanski analitičar.\nLindzi naglašava da su druga pitanja takođe važna u izveštaju EK, što, pre svega, podrazumeva dijalog s Kosovom.\nDžejms Ker-Lindzi kaže da situacija u vezi sa slobodom medija u Srbiji takođe privlači dosta pažnje u inostranstvu. „Biće interesantno videti na koji način se EK odnosi prema pritužbama u vezi sa slobodom medija koje su isplivale na površinu u proteklih godinu dana“, komentariše on.


Finska vidi koristi proširenja, brzina zavisi od kandidata\nTanjug 17. jula 2019. 13:44\nBRISEL – Novoimenovani ambasador Finske u Srbiji, Crnoj Gori i Severnoj Makedoniji, Kimo Lahdervita izjavio je da je normalizacija odnosa između Beograda i Prištine veoma bitan element njenog procesa pristupanja EU, ali da na tom polju u poslednje vreme nije bilo puno napretka, a naročito od kada su uvedene takse na robu iz centralne Srbije i BiH.\n„Nadamo se da će obe strane da ostanu angažovane u dijalogu kojim posreduje EU, i da će ključni međunarodni akteri jasno i konstantno Prištini slati poziv da ukine takse. Iskreno se nadamo da će se rešenje pronaći, a od obe strane se očekuje volja da se postigne kompromis. Status kvo nije opcija, pošto nepostizanje normalizacije odnosa košta obe strane“, rekao je finski ambasador u intervjuu za Juropisan vestern Balkans (EWB).\nGovoreći o proširenju EU, Lahdervita je rekao da je Finska sklona proširenju EU, kao i da su jasne koristi politike proširenja, koja ima značajnu ulogu u unapređivanju mira, prosperiteta i bezbednosti u Evropi.\nKada se radi o tome da li zemlje Zapadnog Balkana mogu da očekuju više napretka na putu ka EU za vreme aktuelnog finskog predsedavanja, Lahdervita je rekao da to zavisi od kandidata i brzine i efikasnosti sprovođenja reformi.\n„U stvari, pitanje o brzini pristupanja EU najviše zavisi od država kandidata. Takođe, što brže napreduju u reformama, to su bolji i jači argumenti za političare i zvaničnike u državama članicama koji zagovaraju proširenje“, rekao je Lahdervita.\nKako je rekao, zajedničke vrednosti i vladavina prava biće važni prioriteti finskog predsedavanja, a cilj je da se unapredi mehanizam koji će umanjiti pristup fondovima EU onim članicama čije politike potkopavaju vladavinu prava.\nPrema njegovim rečima, Srbija je kao država kandidat preuzela na sebe obavezu da uskladi svoju spoljnu politiku sa EU što mora da se postepeno odvija kako vreme prolazi.\n„Na kraju, mi to vidimo kao strateški izbor – a kada ovo kažem, ne mislim da Srbija mora da bira između EU i Rusije. Na primer, Finska jasno pokazuje da su široki bilateralni odnosi i konstruktivan dijalog sa Rusijom, kao našim najvećim susedom, mogući iako je naša politika u skladu sa politikom EU, a zajednički stavovi EU o Rusiji predstavljaju temelj za naše akcije“, rekao je on.\nOn dodaje i da ne postoji razlog za uverenje da i Srbija, kao i Finska, ne može da bude vojno neutralna članica EU.


Novak Đoković slavi jedan od poena osvojenih u duelu sa Milošem Raonićem u londonskoj O2 areni\nNajbolji srpski teniser Novak Đoković plasirao se u polufinale završnog turnira sezone u Londonu, na kojem brani titulu osvojenu u poslednje četiri godine i pokušava da se vrati na prvo mesto svetske rang-liste.\nĐoković je u drugom kolu grupe koja nosi ime Ivana Lendla pobedio Kanađanina Miloša Raonića u vrlo neizvesnom meču, koji je odlučen posle dva taj brejka - u prvom je Đoković trijumfovao 8:6, a u drugom 7:5, posle dva sata i 15 minuta igre.\nU prvom meču grupe "Ivan Lendl", Austrijanac Dominik Tim ostvario je prvu pobedu u Londonu, pošto je sa 2:1, po setovima 6:1, 3:6 i 6:4 pobedio takođe debitanta na završnom turniru sezone Francuza Gaela Monfisa. Tim je tako zadržao šanse za plasman u polufinale, pošto ga u četvrtak čeka poslednji meč u grupi protiv Miloša Raonića, dok je Monfis eliminisan bez obzira na rezultat poslednjeg meča u grupi protiv Đokovića za dva dana.\nSutra se igraju drugi mečevi u grupi "Džon Mekinro", a sastaju se Britanac Endi Mari i Japanac Kei Nišikori, odnosno Švajcarac Sten Vavrinka i Hrvat Marin Čilić. Mari i Nišikori imaju po jednu pobedu, dok su Vavrinka i Čilić doživeli poraze u prvim mečevima.


Kina se bori sa DRUGIM TALASOM i novim karantinom: Pacijenti iz ovog talasa DRUGAČIJI SU od onih iz Vuhana, evo po čemu - Zena.rs\nKina se ponovo suočava sa porastom inficiranih korona virusom, a tamnošnji lekari kažu da se simptomi u ovom drugom talasu znatno razlikuju od onoga što su videli u prvom.\nNovi talas epidemije u Kini Foto: Profimedia\nSeveroistočna regija Kine zahvaćena je novim talasom korona virusa, a lekari kažu da ono što vide nije ni slično onome što se dešavalo u Vuhanu. Lekari iz pokrajina Đilin i Hejlungđang kažu da, po onome što oni vide, pacijenti sada duže nose u sebi virus i treba im više vremena da dođu do negativnog testa. To je izjavio Ću Haibo, jedan od najpoznatijih kineskih lekara za intenzivnu negu. Uz to, dodao je da sadašnjim pacijentima treba više od nedelju ili dve dana da pokažu simptome, zbog čega je vlastima teže da obuzdaju epidemiju i stave je pod kontrolu.\n- Što je duži period inkubacije, to pacijent može da zarazi više ljudi dok mu se ne ispolje simptomi - kaže Ći na nacionalnoj televiziji. Ći je inače bio u Vuhanu gde je pomagao u prvom naletu, a sada je opet u novom žarištu Kine. Poslednja vest je da su na udaru tri grada - Šulan, Đilin i Šengjang.\nNova masovna testiranja u Vuhanu zbog straha od novog talasa\nZbog toga se postavlja pitanje da li je virus mutirao, a naučnici za sada nemaju odgovor. Nauka kaže da je jedna od mogućnosti to da sada lekari imaju više vremena da se detaljnije bave pacijentima, za razliku od prvog talasa u Vuhanu, kada su bili toliko preplavljeni da su mogli da vide samo najteže slučajeve. Za sada je ovaj drugi talas znatno blaži u odnosu na Vuhan, u kome se ukupno razbolelo oko 70.000 ljudi.\nIpak, i dalje ostaje sumnja da je u pitanju mutacija i naučnici trenutno pokušavaju da to odgonetnu. Međutim, većina naučne struke smatra da je to nemoguće.\nNovi talas epidemije u KiniFoto: Profimedia\n- U teoriji, moglo bi da dođe do nekih promena u genetskoj strukturi virusa koje bi mogle da promene to kako se virus ponaša. Međutim, najveći broj mutacija ne vodi ni do kakvih značajnih promena - naglašava Kejđi Fukuda, klinički profesor na univerzitetu u Hong Kongu.\nĆu Haibo kaže i da pacijenti iz ovog drugog talasa imaju najčešće oštećenja samo na plućima, dok su pacijenti iz Vuhana trpeli oštećenja i drugih organa, poput srca i bubrega.\nVuhan iz drona\nZvaničnici veruju da novi talas stiže iz Rusije, koja trenutno ima jednu od najgorih epidemija u Evropi, a Ću kaže da su neka testiranja to i potvrdila. On kaže i da je od ukupnog broja zaraženih u ovom talasu, 10 odsto pacijenata u kritičnom stanju.\nKina je rešila da po svaku cenu što pre zaustavi ovaj talas, pa su provincije sa severoistoka ponovo u karantinu, obustavljen je javni prevoz, škole su zatvorene.\n- Ljudi ne smeju da pretpostavljaju da je najgore prošlo i da spuste gard. Potpuno je moguće da će epidemija trajati još dugo - poručio je na nacionalnoj televiziji Vu Anhua, specijalista za infektivne bolesti, a prenosi fortune.com.


KLUB ŠANSA - Klub Šansa na kongresu u Opatiji\nVi ste ovde: Naslovna :: Udruženje :: Vesti iz udruženja :: Klub Šansa na kongresu u Opatiji\nDatum kreiranja utorak, 05 jun 2012 14:51\nU Opatiji, 30.05.2012.godine, održan je 2. hrvatski interdisciplinarni simpozijuma o kockanju sa međunarodnim učešćem. Ovom kongresu prisustvovali su stručnjaci iz 6 evropskih zemalja, a jedan od učesnika bio je i Dr Ivica Mladenović, predsednik Udruženja građana za borbu protiv patološkog kockanja Klub Šansa. Kongres je održan u kongresnoj dvorani Grand hotela Adriatic u Opatiji.\nDr Mladenović bio je kopredsedavajući kongresa, zajedno sa Dr Zoričićem i Dr Koić iz Hrvatske. Stručnjacima iz Hrvatske i okolnih zemalja, Dr Mladenović je prezentovao rad Udruženje građana za borbu protiv patološkog kockanja Klub Šansa, a posebno interesovanje izazvala je prezentacija knjige Patološko kockanje sa priručnikom za samopomoć, autora Dr Ivice Mladenovića i Dr Gorana Lažetića.\nSkup je bio izuzetno dobro organizovan i posećen, i opšti je utisak da je bio veoma uspešan.


Korona i selidbe u Beogradu - COVID-19 i Selidbe Beograd Stošić\nмар 28- 2020\nCOVID-19 ili Korona virus i selidbe u Beogradu – Sigurni smo da sa velikom pažnjom pratite dešavanja u vezi sa širenjem korona virusa u Beogradu i Srbiji i epidemijom koja je pogodila čitav svet. Verujemo da nam je svima sada najvažnije da ne dođe do širenja virusa u velikim razmerama, i trudimo se da odložimo sve što je moguće odložiti. Zato je obim selidbi po Beogradu ali i širom Srbije prilično smanjen u poslednjih nekoliko nedelja, imajući u vidu novonastalu situaciju sa korona virusom. Najčešće selidbe nisu prioritet i mogu se odložiti određeni period, što se i dešava u poslednje vreme.\nI potreba za prevozom robe različitih kategorija je trenutno smanjena, što je sasvim očekivano i logično, jer je ideja svih nas da sprečimo dalje širenje virusa COVID-19 koliko god smo u mogućnosti.\nNaša agencija za selidbe Beograd Stošić i dalje je na usluzi svima onima koji bi želeli da se upravo sada presele i koji nemaju mogućnosti da sačekaju određeno vreme, da se čitava situacija stiša.\nTrudimo se da ispoštujemo sve preporuke ministarstva zdravlja i da obezbedimo sasvim sigurnu selidbu svih vaših stvari.\nUkoliko ste u mogućnosti da selidbu odložite, to bi bila najbolja opcija, imajući u vidu trenutno stanje.\nAli ako odlaganje selidbe nije moguće, zbog brojnih razloga, onda Vam naša firma za selidbe svakako stoji na usluzi.\nAgencija Stošić može organizovati selidbu i prevoz vaših stvari, imamo dovoljno kapaciteta da vam omogućim nesmetano obavljanje selidbe i prevoza, ukoliko vam je hitno i neophodno.\nKada prođe epidemija, vratićemo se svi ustaljenim aktivnostima (pakovanje, selidbe, transport i sve prateće usluge selidbe u Beogradu i Srbiji), i verujemo da će se i organizovanje selidbi i prevoza vratiti u normalu.\nA do tada, čuvajte se i brinite o svom zdravlju, a za sve hitne selidbe i potrebe prevoza, naša služba za selidbe Beograd vam je na usluzi svakoga dana, kad god je to potrebno.\nDobro zdravlje i da se cela situacija što pre završi želi Vam vaša firma za selidbe Beograd Stošić.


Za samo četiri novogodišnja dana, Gold gondola prevezla preko šest hiljada putnika (VIDEO)\nMultimedijalna fontana u okviru jezera u centru Zlatibora\nNa Zlatiboru otvoren golmanski kamp Milana Borjana (VIDEO)(FOTO)\nOdržan „Festival igre Zlatibor 2022“\nHome/Društvo/Za samo četiri novogodišnja dana, Gold gondola prevezla preko šest hiljada putnika (VIDEO)\nMaja Vodeničarski5. januara 2022.\nTokom novogodišnjih praznika, Zlatibor obara sve rekorde u posećenosti, a sa njim i „Gold gondola“. Prema podacima Turističke organizacije Zlatibor, Zlatna planina je za praznike ugostila preko 50.000 gostiju.\nGotovo prolećno vreme i temperature izmamile su na hiljade ljudi iz svojih apartmana, a glavna atrakcija je, kao i cele prošle godine, bila je upravo zlatna gondola. Sada već karakteristični redovi za zimsku sezonu formirali su se od ranog jutra i veliki broj putnika strpljivo je stajao u redu čekajući svoju kabinu.\nZa samo četiri novogodišnja dana, gondola je prevezla preko šest hiljada putnika, a rezultat bi bio i daleko impresivniji da još uvek nisu na snazi epidemiološke mere zbog kojih je kapacitet kabina prepolovljen i maksimalan broj putnika ograničen na 5 putnika po kabini.\nA kakvo je interesovanje bilo za vožnju najdužom gondolom na svetu, objavio je na svojoj zvaničnoj Facebook stranici Milan Stamatović, predsednik opštine Čajetina.\n„Poseban kuriozitet za prvu Novu godinu koju „slavimo“ sa našim putnicima je specijalna praznična ponuda u vidu dve kabine dekorisane u novogodišnjem ruhu koje su putnici mogli zakupiti samo za sebe“, ističu u Gold gondoli.\nPored posebnosti same kabine, putnicima koji su se odlučili za ovaj paket, omogućen je bio ulazak bez čekanja u redu, a na samom ulasku ih je čekao i poklon dobrodošlice.\nZbog velikog interesovanja koje su putnici pokazali, ova praznična ponuda Gold gondole traje do 15. januara, kako bi što veći broj gostiju dobilo mogućnost da uživa u ovoj posebnoj vožnji.\nGolden gondola posećenost rekord Zlatibor\nEl Paso City kreće sa radom\nBriga o porodici prioritet opštine Čajetina\nOdržani Petrovdanski dani u Sirogojnu


Srebrenica, negiranje i relativizacija | STAV\nMemorijalni centar Srebrenica predstavio je svoj Izvještaj o negiranju genocida u Srebrenici, rezultat istraživanja aktivnosti negiranja, minimiziranja i relativiziranja zločina genocida od strane institucija i pojedinaca u Bosni i Hercegovini i inostranstvu.\nTakođer, analizira aktivnosti zvaničnih institucija i pojedinaca u BiH i Srbiji na prikrivanju zločina genocida, detaljno istražuje nacionalističke narative koji se tiču negiranja genocida, broja žrtava i drugih poruka dominantnih u javnosti. Izvještaj obuhvata i nekoliko studija slučaja, preglede sadržaja nekoliko publikacija koje direktno negiraju genocid, a donosi i informacije o međunarodnim akterima koji su aktivno učestvovali u kampanji negiranja genocida.\nPosebno zanimljiv dio Izvještaja jeste onaj u kojem se analizira negiranje Genocida u Srebrenici na Zapadu, odnosno istupi poznatih intelektualaca u vezi s tom temom. Tako u Izvještaju stoji da na Zapadu, gdje nedostaju i geopolitički interes i “historijsko-kulturno” srodstvo sa Srbijom, negiranje Genocida u Srebrenici i dalje postoji uglavnom u ekstremno ljevičarskim akademskim krugovima i medijima.\n“Možda je od zapadnjačkih revizionista najpoznatiji Noam Chomsky, koji je izrazio snažno protivljenje intervenciji NATO-a koja je okončala bosanski rat. Chomsky je također tvrdio da su koncentracioni logori RS-a, u kojima su bošnjački zarobljenici ubijani, mučeni i silovani, bili tek pretrpani “izbeglički kampovi”. Chomsky je napisao predgovor za knjigu pod nazivom Politika genocida, koju su objavili revizionisti Edward Herman i David Peterson, koja negira Genocid u Srebrenici na osnovu pretjerane tvrdnje da su bosanski Srbi ubijali samo vojno sposobne muškarce.”\nTakođer, navodi se i da je “Herman napisao brojne revizionističke članke, poput Politika Srebrenice i Srebrenički masakr je bila gigantska politička prevara, čiji je koautor John Robles. Ostali istaknuti revizionisti u ovom lijevom intelektualnom taboru negatora genocida uključuju Johna Pilgera, Michaela Parentija, Jareda Israela, Tariqa Alija, Micka Humea i Dianu Johnston.”\nMemorijalni je centar načinom na koji komunicira postavio model o tome kako čistim činjenicama, naučnim pristupom i visokim akademskim standardom istraživanja mogu govoriti o Genocidu u Srebrenici, ne dopuštajući da emocije i “nacionalni narativi” utječu na ono što ova institucija ima da kaže o Genocidu, počiniocima, negatorima i odgovornim institucijama. Monica Green je bila vodeća istraživačica i autorica publikacija, a u timu koji je dao neizmjeran doprinos u realizaciji projekta bili su Hasan Hasanović, Nedim Jahić, Hikmet Karčić, Hariz Halilović, Admir Mulaosmanović, Mirnes Sokolović, Amra Begić Fazlić i Šefika Đozić.


Firenca U PANICI! Situacija sa Vlahovićem im IZMIČE KONTROLI, vlasnik Fiorentine pretio srpskom napadaču, a na kraju će uzeti znanto manje novca od planiranog :: Sportal\nVl.K. - Vest objavljena: 09:34 - 30.10.2021\nSrpskom napadaču važeći ugovor ističe u leto 2023. godine, a nedavno je odbio njegovo produženje iako su mu čelnici „viole“ navodno ponudili osam miliona evra na godišnjem nivou.\nNakon što je Vlahović odbio da stavi paraf na novu ugovor, usledile su pretnje vlasnika Fiorentine Roka Komisa da će držati Srbina u klubu do kraja ugovora, makar na kraju ne zaradio ni cent na njegovom transferu.\nIpak, čini se da je Komiso pretio ćorcima i nakon što je istrošio sve ubeđivačke argumente sada već ozbiljno razmatra prodaju srpskog golgetera.\nPrema pisanju italijanske „Gazede delo sport“ Fiorentina će uskoro staviti Vlahovića u „izlog“ ali će biti prinuđeni da drastično smanje potraživanja za njegov transfer. Kako navodi pomenuti list, tim iz Toskane bi pristao da srpskog reprezentativca pusti i za sumu od 60 miliona evra, iako su prvobitno tražili 90 miliona.\n-Predsednik Fiorentine Roko Komiso tražio je 90 miliona evra jer je bio uveren da će Vlahović produžiti ugovor koji mu ističe 2023. godine. Nudio mu je osam miliona evra na osnovu godišnje plate, ali je Vlahović to odbio i samim tim sebi oborio cenu. Komiso je svestan da Srbin na kraju sezone ulazi u poslednju godinu ugovora i da će mu na leto ciena biti značajno manja i sad želi praktično da izvuče koliko može. Juventus je stalno u kontaktu s igračevim agentom i dobio je informaciju da bi ga Fiorentina pustila na zimu za 60 miliona evra-, navodi „Gazeta.\nIsti list navodi da bi Juventus u trci za Vlahovićem mogao da dobije žestoku konkurenciju u vidu Atletiko Madrida, čiju je ponudu od 55 miliona evra Fiorentina letos glatko odbila. Takođe, navodi se da bi nekadašnjem napadaču Partizana cena mogla dodatno da padne ukoliko Juve počne da razmatra i druge opcije, od kojih je jedna i Gabriel Žesus iz Mančester sitija.\nIpak, veruje se da „stara dama“ neće odustati od Vlahovića, čiji agent na konto godišnje plate zahteva šest miliona evra, dva manje nego što je nudila Fiorentina. Ovo su uslovi koje je torinski klub spreman da ispuni, a videćemo kako će se situacija nadalje razvijati.\nPOMERA SVE GRANICE: Novak u Parizu lovi TRI REKORDA, u nedelju dana prestiže Samprasa i Nadala\nEvropski fudbal Dušan Vlahović Fiorentina


Brisel odbacuje 'horor priče' o Bregzitu\nRTS\t27.09.2018 16:54\nEvropska komisija je saopštila da radi na sporazumu o Bregzitu i odbacila "horor priče" u izveštajima o tome da EU sprema plan za nepredviđene situacije u slučaju propasti pregovora sa Velikom Britanijom, prenosi "Rojters".\nGlavni portparol Evropske komisije Margaritis Skinas je na redovnom brifingu za novinare poručio da je Brisel i dalje usredsređen na postizanje dogovora.\nSkinas je dodao da evropski blok u isto vreme "ne napušta" obaveze koje se odnose na pripreme za bilo koji mogući ishod, uključujući i taj da ne bude sporazuma o Bregzitu.\n"Samo mirno i nastavite pregovore", kazao je Skinas.\nRojters prenosi i da je glavni pregovarač o Bregzitu u ime Evropske unije Mišel Barnije rekao da radi na sporazumu o Bregzitu i bliskim ekonomskim odnosima nakon njega.\n"EU nastavlja da radi na postizanju uređenog Bregzita i ambicioznom budućem partnerstvu s Ujedinjenim Kraljevstvom koje bi trebalo da uključi bliski privredni odnos", naveo je Barnije.


Povećano osiguranje za turističke agencije | Nova Ekonomija\nOsiguravajuće kuće u Srbiji povećale su i do šest puta iznos godišnje premije osiguranja turističkim agencijama, zbog propusta u njihovom radu koji su doveli do toga da su putnici prethodnih godina ostajali bez uplaćenog aranžmana.\n"Rizik za osiguravajuće kuće se povećao u prethodne tri godine", kaže Aleksandar Seničić iz Yute, i navodi da je samo prošle godine zbog otkazanih aranžmana pet velikih agencija osiguravajuće kuće putnicima isplatilo odštetu u vrednosti od milion evra.\nIznosi polisa koje su agencije do sada plaćale kretali su se od 700 do 1.000 evra, dok će sada najmanji iznos biti od 3.500 za male do 10 hiljada za velike agencije.\nPredstavnici asocijacija turističkih agencija upozoravaju da će odluka o povećanju premije ugroziti opstanak malih i srednjih turističkih agencija koje, kažu, ne mogu da ostvare prihod koji može da pokrije vrednost godišnje premije. U Yuti ne veruju da će putnici osetiti ove promene.\nIndustrija osiguranja u Srbiji ne prati privredni rast


BFW Design Collective na Fashionclash festivalu u Holandiji - WANNABE MAGAZINE\nModele su prezentoali dizajneri okupljeni oko udruženja Belgrade Fashion Week Design Collective: Tamara Radivojević, Jelena i Svetlana Proković, Evica Milovanov Penezić, Ana Ljubinković , Sonja Krstić, Aleksandra Lalić i Valentina Feher. Pored njihovih modela izloženi su bili i dva originalna komada Zubuna koje je za ovu potrebu ustupilo KUD “Stanko Paunović” iz Pančeva.\nFashionclash predstavlja veoma inspirišući četvorodnevni festival koji okuplja mlade dizajnere i umetnike čiji je rad usko povezan sa modom. Učešće je vrlo privlačno za sve koji su raspoloženi za veliki modni brain-storming koji ima za cilj plasiranje najinovativnijih modnih rešenja. Festival je podeljen na dva dela: glavni i prateći tematski program koji je predviđen za saradnju sa mladim dizajnerima, uvažavajući sve njihove ideje i kreativna rešenja. Istražujući modu, učesnici Fashionclash-a stiču uvid u psihologiju ljudskog ponašanja i njegove uloge u podrivanju stereotipova. Negujući kulturne razlike i saradnju sa kreativcima iz drugih zemalja, od 2009. godine do danas, Fashionclash je ugostio više od 900 talenatovanih ljudi iz više od 50 zemalja. Na taj način, festival je stekao ugledan renome u svetskim okvirima objedinjujući različite vrste talenata, kultura, umetničkih disciplina i publike.


Genat Cakaj, vršilac dužnosti ministra inostranih poslova Albanije (za govornicom), sa predstavnicima albanskih partija sa juga Srbije u Tirani, 16. januara 2020.\nČetiri albanske partije sa juga Srbije, iz opština Preševo i Bujanovac, izaći će na zajedničkoj listi na predstojeće parlamentarne izbore u Srbiji najavljene za ovu godinu, potvrdio je za Radio Slobodna Evropa (RSE) Shaip Kamberi, čelnik Partije demokratskog delovanja.\nOn je sa predstavnicima stranaka Alternativa za promene, Pokret za reforme Demokratske partije Albanaca i Pokret za demokratski progres 16. januara u Tirani, u prisustvu vršioca dužnosti ministra za evropske i spoljne poslove Albanije Genta Cakaja, potpisao sporazum o zajedničkom učešću na izborima u Srbiji.\nPredstavnici pete stranke, Demokratske partije, nisu bili na sastanku u Tirani, a njen lider Nagip Arifi saopštio je da je izostao iz objektivnih razloga i da će u narednim danima predsedništvo te stranke izaći sa stavom o zajedničkoj listi i izborima.\nJedina veća partija koja je ostala van sporazuma jeste preševska Demokratska partija Albanaca.\nŠaip Kamberi, lider Partije za demokratsko delovanje i predsednik opštine Bujanovac podseća da je ta stranka još od 90-ih godina učestvovala na parlamentarnim izborima u Srbiji i uvek bila zastupljena u parlamentu, osim u periodu od 2000. do 2007. godine kada je zakon propisivao cenzus od 5 odsto i za stranke nacionalnih manjina.\nPrema zakonskim izmenama iz 2004. godine, manjinske partije moraju da pređu samo "prirodni izborni prag", prema kome je jedan skupštinski mandat jednak broju građana koji su glasali na izborima podeljenom sa ukupnim brojem skupštinskih mandata (250).\nKamberi za RSE ocenjuje da je dobro što su se i drugi albanski politički subjekti priključili ovoj ideji.\n"To će povećati našu političku snagu u odnosu na jednog poslanika, koliko imamo danas. Verujemo da su i tri poslanika dostižan rezultat i mislim da ćemo ne samo osnažiti svoj politički uticaj nego ćemo i kroz učešće u radu političkih institucija realizovati potrebe i rešavati probleme Albanaca koji žive ovde", kaže Kamberi.\nNa proteklim parlamentarnim izborima u Srbiji koji su održani 2016. godine učestvovala je samo Partija za demokratsko delovanje, na čijem je čelu danas Kamberi. U Skupštinu Srbije ušao je Fatmir Hasani, kako jedini predstavnik Albanaca. Druge partije ove nacionalne manjine nisu učestvovale na izborima, nezadovoljne odnosom vlasti u Beogradu prema pitanju Albanaca u Srbiji.\nPredsednik Nacionalnog saveta Albanaca, tela zaduženog za kulturu, obrazovanje i upotrebu jezika koje se finansira iz budžeta Srbije, Ragmi Mustafa ocenjuje da će zajednička lista albanskih političkih opcija sa juga Srbije osnažiti glas albanske zajednice u Srbiji.\n"Čestitam na hrabrosti svim liderima koji su učinili kompromise i osnovali zajedničku listu za jedinstven nastup u Narodnoj skupštini, u kojoj bi trebalo da zahtevaju i predstavljaju ambicije albanske zajednice u Srbiji", kaže Mustafa za RSE.\nReakcije iz Tirane, Prištine i Beograda\nPovodom sporazuma albanskih partija u Tirani, od predstavnika vlasti u Srbiji reagovao je ministar odbrane u Vladi Srbije Aleksandar Vulin. On je u pisanoj izjavi saopštio da to "nije zabranjeno" i dodao da "ono što je dozvoljeno njima ne može biti zabranjeno Srbima".\nOdluku o zajedničkoj listi partija Albanca pozdravili su predsednik Kosova Hashim Thaci i premijer Albanije Edi Rama.\nThaci je na Tviteru naveo da je jedinstvena lista "važno sredstvo za političko osnaživanje i zaštitu nacionalnih interesa", dok je premijer Albanije na istoj društvenoj mreži, uz čestitke, poručio da "ujedinjenje predstavlja snagu".\nNaim Leo Beširi, izvršni direktor nevladinog Instituta za evropske poslove, ocenjuje da Tirana kao mesto sporazuma ne sugeriše nikakvu pozadinu teške političke prirode.\n"To je više marketinške prirode. Kao što i Srbi iz Republike Srpske ili Srbi sa Kosova dolaze u Beograd da bi poslali svom biračkom telu poruku da, eto, oni imaju podršku nekakvog centra, tako sada i albanske stranke iz Srbije, pri čemu taj centar nema veze sa Albanijom kao državom nego više sa Albancima kao narodom", kaže Beširi.\nSa druge strane, ističe on, ni "Srpske lista (sa Kosova) nije bila formirana dok nije dobila 'amin' iz Beograda".\nRazlozi nezadovoljstva albanske zajednice\nDirektor nevladinog Centra za istraživanje i monitoring iz Preševa Kujtim Sadriu za RSE ocenjuje da Partija za demokratsko delovanje, koja je i do sada učestvovala na izborima, nije donela pozitivan rezultat kada je reč o položaju Albanaca u Srbiji. On ocenjuje da država Srbija nije zainteresovana za njihova prava. Pripadnike albanske zajednice u Srbiji, navodi on, tretiraju kao građane "trećeg reda".\nIpak, podržava odluku o izlasku na izbore u okviru jedinstvene liste.\n"Mislim da to sada treba podržati zato što će biti jedna zajednička lista. Ako na glasanje izađu masovno, nadam se da Albanci mogu da dobiju tri narodna poslanika", kaže Sadriu.\nAlbanska zajednica na jugu Srbije nezadovoljna je svojim statusom u zemlji. Njihovi predstavnici često ukazuju da je potrebno rešiti probleme u oblasti obrazovanja, kulture i informisanja kao i pitanje službene upotrebe albanskog jezika i nacionalnih simbola. Ukazuju i na to da su Albanci u javnom sektoru zaposleni samo u organima lokalne samouprave.


27.04.2021 u 21:13\nGrađani najnezadovoljniji Bajdenovim odnosom prema Kini\nAmerički predsednik u petak obeležava sto dana vlade, uz natpolovičnu podršku javnog mnjenja, a građani su najviše zadovoljni njegovim infrastrukturnim planovima i načinom na koji se demokratska administracija nosi sa pandemijom. Prema poslednjem istraživanju koje obavila televizija En-Bi-Si njuz, 53 odsto građana pozitivno ocenjuje rad Džozefa Bajdena. Šef Bele kuće pokupio je simpatije 90 odsto birača Demokratske stranke, 60 odsto nezavisnih i devet odsto republikanskih glasača. Najveći rejting uživa na polju zdravstva i državne pomoći ekonomiji. Oko 70 odsto Amerikanaca odobrava kako se administracija bori protiv epidemije virusa korona, a gotovo 60 odsto njih pozitivno ocenjuje i planove da država uloži dva biliona dolara u izgradnju i obnovu puteva, aerodroma, železnica i\n26.04.2021 u 23:11\nErdogan: Bajden da povuče reč „genocid”\nAnkara – Predsednik Turske Redžep Tajip Erdogan apelovao je na predsednika SAD Džozefa Bajdena da brzo promeni deklaraciju o masakru nad Jermenima koje je izvršilo Otomansko carstvo 1915. godine, pošto je Bajden iskoristio reč „genocid”. Erdogan je rekao da je takva ocena uznemirujuća i narušava bilateralne odnose. Bajdenova deklaracija od subote je razbesnela Tursku, koja je rekla da je saopštenje otvorilo „duboke rane” u odnosima koji su već zategnuti brojnim pitanjima, prenosi Rojters. U prvim komentarima Bajdenove izjave, Erdogan je rekao da će „pogrešan korak” biti prepreka odnosima, a onda je savetovao SAD da se „pogledaju u ogledalo” i dodao da Turska i dalje želi da uspostavi „dobre komšijske odnose” sa Jermenijom. „Predsednik SAD je dao ocene koje su bez osnova,\n26.04.2021 u 19:39\nBajden razgnevio Tursku\nPredsednik Džo Bajden napustio je delikatnu diplomatsku praksu svojih prethodnika, pa je zvaničnim priznanjem da su snage Otomanske carevine nad Jermenima, pre više od veka, počinile genocid najavio novo zaoštravanje sa Turskom. „Američki narod poštuje sve Jermene koji su nestali u genocidu koji je počeo na današnji dan pre 106 godina. Počevši od 24. aprila 1915, hapšenjem jermenskih intelektualaca i lidera (njihovih) zajednica u Konstantinopolju od strane otomanskih vlasti, tokom kampanje istrebljenja milion i po Jermena je deportovano, masakrirano ili je marširalo u svoju smrt”, piše u saopštenju predsednika, kojim je ispunio obećanje dato pre godinu dana. Iako Bajden naglašava da je genocid počinjen pre nego što je savremena turska republika rođena na kraju Prvog svetskog rata i\n25.04.2021 u 09:18\nEDINBURG - Premijerka Škotske Nikola Stardžon je upozorila premijera Velike Britanije Borisa Džonsona da bi pokazao isti prezir prema demokratiji, kao što je pokazao bivši predsednik SAD Donald Tramp kada je izgubio predsedničke izbore u januaru, ukoliko bi blokirao volju škotskog naroda za novim referendumom o nezavisnosti. U tekstu Obzervera, pre izbora za škotski parlament 6. maja, u kojem će većinu verovatno činiti pristalice nezavisnosti, ona je navela da Škoti moraju da budu slobodni da odlučuju o svojoj budućnosti, a ne da im demokratsku volju blokira vlada u Vestminsteru, prenosi Gardijan. Zasad Džonson i njegovi ministri odbacuju ideju o novom referendumu, ističući da je glasanje 2014. o nezavisnosti otklonilo dilemu za jednu generaciju. Međutim, Škotska nacionalna\n25.04.2021 u 09:00\nDžozef Bajden podiže poreze za najbogatije\nViši porezi za najbogatije da bi se vodila bolja socijalna politika, plan je američke vlade koji bi sledeće sedmice trebalo da bude predstavljen javnosti. Iako detalji još nisu poznati, „Vašington post” iz izvora u Zapadnom krilu saznaje da će administracija Džozefa Bajdena odvojiti bilion dolara za porodice i obrazovanje. Vlada će subvencionisati odlazak na bolovanje i porodiljsko odsustvo, a predviđene su i dotacije da bi roditelji mogli da decu šalju u vrtiće. U planu je i pomoć za predškolsko obrazovanje i pojedine državne fakultete da bi svima mogli da ponude besplatno studiranje. Trebalo bi i da se produže poreske olakšice za roditelje, što bi za majke i očeve širom Sjedinjenih Država značilo uštedu od 500 milijardi dolara. Prema proceni „Biznis insajdera”, oko 30 miliona\n21.04.2021 u 08:42\nVAŠINGTON - Američki predsednik Džo Bajden nazvao je danas presudu kojom je policajac Derek Šovin proglašen krivim po svim tačkama optužnice za ubistvo afroamerikanca Džordža Flojda ogromnim korakom za pravdu u SAD. Rojters prenosi da je Bajden povodom presude Šovinu dao izjavu nacionalnoj televiziji u kojoj je poručio da je to bilo ubistvo usred dana koje je mogao da vidi ceo svet i da je sistemski rasizam nešto što opterećuje američku naciju. „Ništa više ne može vratiti porodici Flojd njihovog brata i oca, ali ovo može biti ogroman korak napred ka dostizanju pravde u Americi”, poručio je predsednik SAD. On je pohvalio i hrabru mladu ženu koja je snimila policajca Šovina kako kleči na Flojdovom vratu i pomenuo policajce koji su svedočili protiv kolege na poziv\n20.04.2021 u 11:37\nBajden u čestitki Osmanijevoj podržao nastavak dijaloga Beograda i Prištine\nPRIŠTINA – Predsednik SAD Džozef Bajden čestitao je izbor predsednici privremenih prištinskih institucija Vjosi Osmani, ističući da Vašington podržava nastavak dijaloga Beograda i Prištine. Kako navodi portal Reporteri, Bajden je u pismu Osmanijevoj naveo da će SAD nastaviti da podržavaju napore na obezbeđivanju trajnog mira i produktivnog dijaloga Beograda i Prištine i na kraju sveobuhvatnog sporazuma o normalizaciji, koji bi, kako je naveo, „trebalo da se usredsredi na uzajamno priznavanje”, prenosi Tanjug. Podsećajući na dobre odnose SAD i Prištine, Bajden je spomenuo i lični odnos porodice Bajden sa tzv. Kosovom. Predsednik SAD je dodao da će sa Osmanijevom raditi na prioritetima kada je reč o jačanju vladavine zakona, borbi protiv korupcije, zaštiti prava manjina i verskih


Peščanik Da li su mogući demokratski izbori - The New York Review of Books - Peščanik\nDa li su mogući demokratski izbori\nPosted By The New York Review of Books On 08/02/2012 @ 16:32 In Ispod Slajdera,Prevodi,Tekstovi | Comments Disabled\nIza turbulentnog političkog spektakla koji privlači toliku pažnju javnosti krije se jedno važnije pitanje od toga ko će osvojiti republikansku nominaciju, pa čak i toga ko će pobediti u novembru. To pitanje glasi: da li ćemo ove godine imati demokratske izbore. Da li će predsednički izbori biti odraz volje naroda? Da li će biti tako shvaćeni – a ako neće, šta se onda dešava? Kombinacija koordinisanih pokušaja da se izbori izmanipulišu i nekada zabranjenog nekontrolisanog novca od privatnih ili korporativnih interesnih grupa predstavlja pretnju demokratskom procesu biranja predsednika. Pretpostavke ovoga procesa – da postoji pravo glasa, da je sistem nominacije i izbora predsednika u suštini pošten – ozbiljno su ugrožene.\nDo pre dve godine bilo je razloga za nadu da će kroz zakone koje usvaja kongres a potvrđuju sudovi, biti nametnuta makar neka ograničenja na uticaj koji na federalne izbore mogu vršiti korporacije, sindikati i bogati pojedinci putem donacija „mekog novca“. Takve donacije su mogle, pod vrlo strogim uslovima, da se daju nekoj partiji ili grupi organizovanoj oko određenog pitanja. Od donatora je zahtevano da deluju izvan samih izbornih kampanja, iako su demarkacione linije bile porozne. Međutim, 2010. godine, dve velike sudske odluke zbrisale su odredbu da se meki novac mora trošiti na „oglase o pojedinačnim pitanjima“, i skinule sva ograničenja na to koliko korporacije, sindikati i pojedinci mogu da potroše u ime nekog kandidata. To je rezultiralo stvaranjem takozvanih super-pakova (Super PACs) – komiteta za političko delovanje koji prikupljaju i troše neograničene korporativne ili individualne priloge za oglase koji očigledno promovišu jednog određenog kandidata. Ove donacije se ne moraju objaviti dok ne prođu izbori. Time je sve promenjeno. Izbore 2012. praktično su preoteli super-pakovi. Novac koji oni troše daleko nadmašuje troškove samih kandidata i njihovih kampanja.\nIako će sindikati odigrati neku ulogu u finansiranju kampanja, oni jednostavno nemaju resurse kao hiljade korporacija. Neki milijarder kome se dopada određeni kandidat više ne mora da ide kroz partijsku organizaciju ili organizovanu grupu da bi ponudio svoju finansijsku podršku. Kandidatima i super-pakovima organizovanim u svrhu njihove podrške formalno je zabranjeno da sarađuju; kandidatima nije dozvoljeno da „traže, predlažu ili dopuštaju“ emitovanje reklame koju neki super-pak plaća u njihovo ime, što ipak ostavlja mnogo mogućnosti za međusobnu komunikaciju.\nOzbiljni pokušaji da se reguliše količina novca koja se može donirati nekom kandidatu datiraju iz 1974. godine, nakon Votergejta, kada su se tajni fondovi i skrivene donacije koje su sakupili Ričard Nikson i njegovi bogati simpatizeri pojavili u rukama kriminalaca; taj novac je besramno trošen na kupovinu ambasadorskih mesta, na davanje mita u sudskim sporovima, pa čak i na izbor grada gde će se održati republikanska konvencija 1972. Zakonom iz 1974. uvedeno je javno finansiranje predsedničkih kampanja i ograničeni su prilozi i troškovi u izborima za kongres. Ograničen je iznos koji kandidati smeju da potroše iz svojih ličnih fondova.\nMeki novac na federalnim izborima obezbedio je nov način kako novac može da utiče na politiku. Ali brojni drugi načini za to su već postojali, i još uvek postoje: prilozi za reizbor članova kongresa; ili „liderski“ pakovi koje mogu da osnivaju članovi partija kako bi donirali novac drugima, uvećavajući tako sopstveni uticaj projektima koji se vode u njihovo ime – jedino ograničenje je njihova kreativnost. Jedan bogati preduzetnik iz Vašingtona, zgrožen uticajem novca na politiku, nedavno mi je rekao: „Uđeš s parama, a izađeš s robom.“\nOgraničenja upotrebe mekog novca na federalnim izborima nisu nova. Prilozi korporativnog novca zabranjeni su zakonom iz 1907, za vreme mandata Teodora Ruzvelta. Sindikalno finansiranje je zabranjeno devetsto četrdesetih, a individualni prilozi su ograničeni zakonom o finansiranju kampanja posle Votergejta 1974. Ali tokom sedamdesetih, meki novac je počeo da se uvlači u federalne izbore, zbog zalaganja političkih stranaka, i uz odobrenje Federalne izborne komisije, koja je zakonim iz 1974. pretvorena u neefikasnu instituciju.\nVeze između kandidata i super-pakova koji ih podržavaju nisu sasvim prikrivene. Bivši Romnijev politički direktor, Karl Forti, čuven po svom višegodišnjem zaobilaženju ograničenja na vankampanjsku potrošnju, osnovao je pro-romnijevski super-pak pod nazivom „Obnovimo našu budućnost“. Romni se pojavio na donatorskom okupljanju ovog super-paka, i prisustvovao privatnoj večeri sa malom grupom najvećih donatora. Procenjuje se da je super-pak „Obnovimo našu budućnost“ platio 4 miliona dolara za oglase koji napadaju Njuta Gingriča u Ajovi, upravo u vreme kada se činilo da on tamo može da ugrozi Romnija.\nSuper-pakovi su toliko očigledan primer nesrazmerno velike uloge koju krupni kapital igra u izborima 2012. da ih je javnost ubrzo oštro osudila. Postali su simbol velikih nedostataka u našem političkom sistemu. Mnogi pojedinci i organizacije pokušali su da smisle način kako da ih se otarasimo, pa iako nema gotovog rešenja, ima brojnih predloga kako da se prevaziđe problem nastao sudskom odlukom Citizens United.\nMoguće je da će rastući odijum javnosti prema ogromnom novcu koji se sliva u izborno nadmetanje – iskrivljujući ga i prolongirajući, i izlažući kandidate mnogo većim obavezama prema njihovim velikim donatorima – do te mere posramiti političare u Vašingtonu da će oni zaustaviti ovu vrstu deformisanja izbornog procesa. Ukoliko budu imali hrabrosti da eliminišu super-pakove, što bi se moglo uraditi prema „Baklijevom zakonu“ u vezi sa javnim finansiranjem, time bi se mogao obnoviti značaj sistema koji je na snazi od 1974, koji je onemogućavao takvu vrstu finansiranja predsedničkih izbora.\nZloupotrebe mekog novca mogu se preduprediti, a da to ne ugrožava ustavni princip. Novac koji se dobija javnim finansiranjem mogao bi se proglasiti nedovoljnim da ubedi kandidate da ostanu u okviru tog sistema. Barak Obama je 2008. odbio javno finansiranje kako bi sam prikupio više novca. Ali novac koji bi kandidat dobio mogao bi da se uveća delimičnim javnim finansiranjem, gde bi svaki pojedinačni prilog bio propraćen istom količinom javnog novca. Tako bi kandidati imali dobru finansijsku podlogu za konkurentnu predsedničku trku.\nZagovornici ovog predloga kažu da bi budući kandidati mogli da se nateraju da prihvate takvo finansiranje političkim pritiskom uvođenja „nove norme“, koja bi podsticala takvo ponašanje. Sada je prekasno da ove izbore spasemo od super-pakova. Javnost bi morala da primeni snažan pritisak na predsednika i kongres, kako bismo imali dovoljno vremena da ispravimo ovu situaciju pre sledećih predsedničkih izbora.\nGrađani sada vide dokaze rastućeg uticaja bogatih interesnih grupa u izbornom sistemu. Istovremeno, ljudi su svesniji nego ikad da je nejednakost dramatično porasla i da ekonomske nedaće ne popuštaju. To je opasna kombinacija. Politička moć prelazi u ruke upravo onih interesnih grupa koje već četiri decenije pokušavaju da spreče reforme. Izborni sistem se kroji po meri super-pakova i njihovih donatora, koji biraju kandidate koji najviše odgovaraju njihovim interesima. Ne posvećuje se dovoljna pažnja činjenici da je napadnut naš sistem biranja predsednika. Dok nam politički mediji uzbuđeno prenose vesti kako rezultati anketa od petka stoje u odnosu na one od utorka, ne primećuje se da je ugrožen sam demokratski sistem.\nVeliki deo građana postaje nestrpljiv – ljudi više ne prihvataju ovakvo stanje stvari. Mogu li građani da prihvate rezultat izbora kao pošten, ako se oni odvijaju pod toliko očiglednim uticajem sopstveničkih interesa? I šta će se desiti ako oni odbiju da prihvate rezultat takvih izbora?\nElizabeth Drew, NYRB, 24.01.2012.\nURL to article: https://pescanik.net/da-li-su-moguci-demokratski-izbori/


ZAVRŠENA SEDNICA SAVETA ZA NACIONALNU BEZBEDNOST: Vučić predsedavao - Hapšenjima nije kraj (FOTO/VIDEO) | Novosti.RS\nSednica je počela u 8.30 časova u zgradi Generalnog sekretarijata predsednika Republike Srbije.\nGlavna tema je hapšenje Veljka Belivuka, Marka Miljkovića i drugih članova kriminalne grupe koje se proteklih dana odigralo širom Srbije.\nKako se saznaje, pred članovima Saveta za nacionlanu bezbednost, kojim presedava predsednik Srbije Aleksandar Vučić, su i druge teme koje su u vezi sa aktulenim dešavanjima u zemlji, a tiču se Kosova i Metohije, nastavka dijaloga sa Prištinom, pa i evropskih integracija Srbije.\nSednica se održava u zgradi Generalnog sekretarijata predsednika Republike Srbije.\n9:30 Završena sednica\nSednica Saveta za nacionalnu bezbednost je završena. Medijima se obraća ministar odbrane Nebojša Stefanović.\n- Pogrom, proterivanje ili zločine nad srpskim stanovništvom nećemo dozvoliti - rekao je Stefanović.\n- Pre svega želimo da uložimo u kopnenu vojsku i elektronsku opremu, helikoptere za borbu protiv požara ili bezbednosno-tehničku opremu za BIA, kako bi štitili Srbiju i njene interese i za to će biti izdvojen određeni novac u narednim godinama - rekao je Stefanović.\n- Analizirali smo sva hapšenja u proteklim nedeljama i uvideli veliki uspeh. Ovo što ste sada videli, nastaviće se, moramo da sankcionišemo sve koji sarađuju ili se bave kriminalom. Moramo da osnažimo MUP, BIA, pravosudne organe i sve institucije koje će omogućiti da se kriminal lakše suzbije - istakao je Stefanović.\n8:30 Stigla i premijerka, počela sednica\nSednici Saveta za nacionalnu bezbednost prisustvovaće i predsednik Vlade Ana Brnabić.\nSednici prisustvuju i ministar odbrane Nebojša Stefanović, ministar unutrašnjih poslova Aleksandar Vulin, ministar pravde Maja Popović, načelnik generalštaba Vojske Srbije general Milan Mojsilović, direktor BIA Bratislav Gašić, direktor VBA pukovnik Đuro Jovanić, direktor policije Vladimir Rebić i direktor Vojnoobaveštajne agencije brigadni general Zoran Stojković.\n- Ti ljudi ne bi bili snažni da nema delimične podrške unutar državnog sistema. U tome je uspeh Srbije, jer je uspela sa time da se obračuna. Uspela je da ih pobedi i stavi iza rešetaka i sa tim će nastaviti - istakao je Vučić.\n- Predsedniku će, verovatno, biti predstavljene sve informacije do kojih su istražni organi došli u poslednjih 48 sati - rekla je Vasiljević za TV K1.\nAleksandar Vučić Ana Brnabić Aleksandar Vulin Savet za nacionalnu bezbednost Nebojša Stevanović Velja Nevolja Maja Popović Veljko Belivuk sednica Saveta za nacionalnu bezbednost